Učesnici obuka u projektu „Znanje svima“ upoznati s mogućnostima zapošljavanja i samozapošljavanja - Služba za realizaciju programa razvoja AP Vojvodine\nUčesnici obuka u projektu „Inovativni sistem za unapređenje znanja i veština – Znanje svima“ danas su upoznati s mogućnostima zapošljavanja i samozapošljavanja, o kojima je u Edukatinom centru govorio direktor pokrajinske filijale Nacionalne službe za zapošljavanje Nebojša Kukić. Prezentaciji su prisustvovali direktorka institucije koja je nosilac projekta – Stručne službe za realizaciju programa privrednog razvoja AP Vojvodine, Dijana Benka-Rosić i direktor Edukativnog centra, Budislav Medurić.\n- Ono što naučite tokom ova tri meseca obuka, pokušaćemo da stavimo u funkciju rešavanja za vas najvažnijeg pitanja – pitanja zaposlenja – istakao je Kukić i prisutnim polaznicima predstavio načine zapošljavanja, odnosno samozapošljavanja.\nKako je objasnio, nezaposleni će po završetku obuka moći da se opredele za neki od načina sticanja zaposlenja.\nPrva opcija je samozapošljavanje i u ovoj varijanti polaznik bi pokrenuo samostalnu delatnost ili radnju, a partnerska institucija – Pokrajinski sekretarijat za privredu, zapošljavanje i ravnopravnost polova pružio bi mu mogućnost da konkuriše za dobijanje podsticajnih sredstava za tu preduzetničku delatnost u iznosu od 160 hiljada dinara. Jedna od obaveza koju osoba mora da ispuni jeste da ovaj privatni biznis održava najmanje godinu dana.\nDruga opcija je da poslodavac u radni odnos na određeno vreme primi nezaposlenog koji je završio obuku. Ova opcija ne podrazumeva stimulativna sredstva, a zaposleni se prima na neku vrstu probnog rada. Treća opcija je da poslodavac konkuriše za dobijanje stimulativnih sredstava Pokrajinskog sekretarijata u iznosu od 130 hiljada dinara za lica ispod 50 godina, odnosno 150 hiljada dinara za zapošljavanje lica iznad ove dobi. U ovom slučaju, poslodavac bi bio u obavezi da zaposlenog drži u radnom odnosu najmanje dve godine od momenta dobijanja stimulativnih sredstava.\n- Poslodavci mogu biti vaši prijatelji, poznanici ili rodbina, svi koji bi želeli da vam pomognu u pronalaženju zaposlenja. Mi, iz Nacionalne službe za zapošljavanje, pokušaćemo da pronađemo poslodavce iz vaših sredina, koji bi bili voljni da vas prime u radni odnos na jedan od ova dva načina – dodao je Kukić.\nNa prezentaciji je bilo reči i o tome da će Pokrajinska služba za zapošljavanje, u saradnji sa nosiocem projekta Stručnom službom za realizaciju programa privrednog razvoja AP Vojvodine, Pokrajinskim sekretarijatom i Edukativnim centrom organizovati susret poslodavaca i polaznika obuka.\n- Poslodavaci bi posetili Edukativni centar i na licu mesta bi se uverili u ozbiljnost projekta, te stekli uvid u angažman polaznika. Nadamo se da će na dan dodele sertifikata o završenim obukama, ovde biti poslodavci koji će u rukama držati ugovore o zaposlenju – rekao je Kukić.\nIstaknuta je i mogućnost dodatnih obuka uz one koje polaznici već pohađaju, pre svega mogućnost pohađanja obuke iz preduzetništva i inovacija za one koji su zainteresovani za otvaranje sopstvene preduzetničke radnje. U okviru ovih obuka polaznici bi se upoznali sa pravnim propisima, zamkama i izazovima koji ih očekuju, kao i sa izradom biznis plana. Po završetku obuka imali bi mogućnost popunjavanja biznis plana i apliciranja za sredstva preko filijale NSZ-a u svojim mestima.\nPolaznici su na kraju prezentacije dobili anketne listove koje treba da popune do 1. maja, kako bi se videlo koje su im preferencije.\nNovi Sad, 11. april 2014.\n← Pekari, poslastičari i kuvari započeli praktičan deo obuka u projektu „Znanje svima“ Počelo snimanje obuka u projektu „Znanje svima“ →


Amazon-u će pripasti domen .amazon uprkos protivljenju južnoameričkih zemalja\nNajveća američka internet prodavnica Amazon dobila je ime tako što je njen osnivač Jeff Bezos tražio neki naziv koji bi bio pri vrhu abecednog popisa imena u raznim adresarima\nkakvi su se devedesetih mogli naći na Internetu. Priča kaže da je čitao rečnik i tražio zanimljivu reč koja počinje sa slovom A. Kada je vidio naziv Amazon, koji je tada označavao samo reku Amazon-u, odlučio se za njega jer mu je zvučao egzotično, a ostalo je istorija.\nGodinama nakon "krštenja" Amazon-a, 2012., Bezosova kompanija je organizaciji ICANN koja brine o nazivlju na Internetu predala zahtev za registracijom domena .amazon. Da ne bi sve prošlo glatko pobrinule su se vlade zemalja koje su smeštene u amazonskom regionu Južne Amerike. Brazil, Bolivija, Peru, Ekvador, Kolumbija, Venezuela, Gvajana i Surinam uložili su prigovor smatrajući da se naziv "Amazon" treba vezivati uz njihovu regiju a ne uz internet prodavnicu.\nNiko ne bi trebao da ima monopol na Amazon-u, amazonske prašume i ostala prirodna bogatstva ove regije, argumentovali su svoje negodovanje iz spomenutih zemalja.\nNakon dugih pregovora Amazon nije uspeo da postigne dogovor sa ovim državama i organizacijom Amazon Cooperation Treaty Organization koja brine o prirodnim resursima regije. Stoga je ICANN ove nedelje odlučio nastaviti sa procesom dodele domena .amazon kompaniji Jeffa Bezosa kako je bilo i zatraženo pre sedam godina. Sada je sasvim izgledno da će, nakon mesec dana javne rasprave o ovom predlogu, sporni domen ipak pripasti Amazon-u.


Vučić iz Maname: Iz EU nam traže kovid pasoše, ali nam nisu dostavili ni jednu vakcinu - Radio televizija Pančevo\nVučić iz Maname: Iz EU nam traže kovid pasoše, ali nam nisu dostavili ni jednu vakcinu\n13. marta 2021. 13. marta 2021. 0169\nPredsednik Srbije Aleksandar Vučić najavio je večeras da će u ponedeljak biti održan prvi radni sastanak po pitanju fabrike za vakcine protiv korona virusa.\nOn je kazao da će se razgovarati o mestu izgradnje, dodajući da je u opticaju pet placeva, od kojih je, između ostalih, jedan na Pančevačkom putu, drugi na autoputu prema aerodromu, jedan prema Lazarevcu.\n“Pogledaćemo da vidimo logistiku i spremimo se da za manje od mesec dana gradimo fabiku”, podvukao je Vučić.\nOn je izrazio uverenje da će time Srbija biti još snažnija I omogućiti komšijama da imaju dobre vakcine.\nVučić je istakao da će to biti srpska vakcina, jer će, nakon, najpre pakovanja, biti pravljena I tečnost posle izvesnog vremena.\n“Moćićemo da se pohvalimo da je to srpska vakcina“, naglasio je on dodajući da će biti obučavani naši stručnjaci.\n“Počinjemo da gradimo odnose, i otvaramo neke nove prilike, nove vidike, prozore za Srbiju, koji nisu bili otvoreni”, rekao je Vučić.\n“Iz poseta UAE i Bahreina vraćamo se sa nečim od izuzetnog značaja, gradićemo novu fabriku vakcine, mesto gde ćemo moći da pravimo vakcine protiv korone, ali i druge vakcine u budućnosti”, rekao je Vučić.\n“To će stvoriti veliku šansu u budućnosti Srbije, da možemo normalno da živimo, a sve ostalo od nas zavisi”, rekao je Vučić.\n“Razgovaralo se i o svim drugim pitanjima, od nafte do građevinske industrije”, rekao je Vučić i dodao da u narednih mesec dana očekuje u Beogradu princa Bahreina, zatim i veću delegaciju, u cilju pripreme posete kralja te zemlje, koja bi trebalo da usledi krajem leta ili najkasnije početkom jeseni.\nZdravlje je postalo sve važnije i jedan je od glavnih stubova svake države, pored vojske, ekonomije I broja stanovnika, elementi sa kojima zemlje u budućnosti dočekuju sopstveno vrednovanje, poručio je večeras predsednik Srbije Aleksandar Vučić.\nVučić je kazao da sve više suverenih zemalja sarađuje u multipolarnom svetu I pokušavaju da obezbeđuju svojim građanima najviše dobrobiti.\n„Nama fabrika vakcina, koja neće previše da košta, koštaće koliko jedna bolnica i to ona koju smo za četiri meseci izgradili, možda i značajno manje. Vredeće više od kupovine deset lovaca koji bi bili 10 puta skuplji. To govori da je postalo strahovito važno zdravlje, da je to jedan od stubova države – zdravlje, vojska, ekonomija, i broj stanovnika“, objasnio je on.\nVučić je kazao da Srbija ne moze da se meri sa Turskom koja ima 90 miliona stanovnika, sa Indijom i Kinom sa više od milijardi stanovnika, ali moćiće u zdravstvu da stiže i prestiže mnoge.\nOn se, s tim u vezi, osvrnuo i na povećanje kreditnog rejtinga Srbije.\nIstakao da gotovo niko nije povećao kreditni rejting, te da je to fantastična vest za Srbiju, što znači da ima stabilne javne finansije, brzu napredujuću ekonomiju, što za građane znači da imaju sigurnost da se nalazimo na dobrom putu.\n„Ekonomija je najsnažniji stub, koji stolicu suštinski drži“, naglasio je on.\nŠto se posete Bahreinu tiče kaže da je srpsak delegacija izvanredno primljena, da je imala odličnu prezentaciju.\nKazao je da se radi na mnogo frontova i da misli da je sa Bahreinom započeta velika stvar, koja će se već za par meseci završiti.\nPredsednik Srbije Aleksandar Vučić najavio je večeras da će se vakcinisati u četvrtak ili petak u Merošini ili Žagubici.\n“Pošto sam rekao da ću da budem sa svojim narodom, ja ću u četvrtak ili petak u Merošinu ili Žagubicu i primiću baš kinesku vakcinu”, rekao je Vučić.\nDodao je da će onda i on morati da izvadim antitela da bi mogao da dokažem ukoliko želi da putuje.\nPredsednik Aleksandar Vučić izjavio je večeras da se po prvi put u Srbiji vidi veliki efekat od vakcinacije kod broja zaraženih i to kod onih koji su revakcinisani pre 15 dana.\nVučić je rekao da tu dobru vest može da saopšti posle razgovora sa premijerom Anom Brnabić.\n“Prvi put vidimo efekat, posle prve vakcine bilo je više zaraženih nego onih bez vakcine jer su se ljudi opuštali. Sada prvi put vidimo ogroman efekat vakcine i broj zaraženih kod vakcinisanih drastično pada u odnosu na one koji se nisu vakcinisali”, rekao je Vučić.\nDodaje da se to najviše odnosi na one kod kojih je prošlo 15 dana od revakcine.\nPredsednik Srbije Aleksandar Vučić izjavio je večeras da je srpska policija uhapsila osobu koja je na društvenim mrežama pretila i uvredila predstavnika hrvatske nacionalne manjine Tomislava Žigmanova i dodao da Srbija štiti sve svoje građane, bilo koje nacionalnosti, te da protestna nota Hrvatske nije bila potrebna.\nVučić je istakao da je srpska policija započela istragu za osobom koja je Žigmanovu pretila, i pre nego što je Hrvatska zbog tog slučaja našoj zemlji uputila protestnu notu.\n“Naravno da Žigmanov mora da bude zaštićen i da se svi Hrvati u Srbiji osećaju dobro, da osudimo svaku pretnju, moramo da uhvatimo te koji prete, mi smo ih i uhvatili. Lice koje je pretilo nije čak ni srpske nacionalnosti”, rekao je Vučić za TV Pink.\nIstiče da on nije upućivao Hrvatskoj protestne note kada su njemu pretili u tradicionalnim medijima, a ne na društvenim mrežama, kao i da nije regovao kada su ga nazivali raznim pogrdnim imenima. “Nekima trenutno odgovara da na ovaj način podižu tenzije”, ocenio je Vučić.\nNavodi da Srbija šta god da uradi, pa i da otvori 100 kuća Bana Jeličića, reakcije sa druge strane Dunava će uvek biti iste.\n“Naša je obaveza da Hrvatima u Srbiji obezbedimo najbolje moguće uslove, jer su oni naši građani, a ako bi se uzbuđivao zbog svake pretnje i komentara, morao bih da reagujem na svaka dva i po sata”, rekao je Vučić.\n“Ako bismo mogli i tri fabrike da imamo. To je itekako značajno, jer time naša zemlja postaje sila u zdravstvu, bićemo moćni i imaćemo veliku snagu u regionu i jugoistočnoj Evropi”, rekao je Vučić i podsetio da su kineska i ruska vakcina izrađene po različitim tehnologijama.\n“Za kinesku i rusku se već zna da su apsolutno bezbedne, to je fantastična korist za našu zemlju… Srbija je prva u Evropi po stopi rasta, Srbija će da ima dve fabrike vakcine, ne samo da će moći da besplatno vakciniše svoje građane, već ćemo imati i minimalnu zaradu”, kazao je predsednik.\n“Morate da radite, da verujete i da živite za to, a ne za bankovne račune na nekim egzotičnim ostrvima”, rekao je Vučić i istakao da je važno zemlju gurati napred, a uvek će, kaže, biti onih koji su protiv.\nPredsednik Aleksandar Vučić izjavio je večeras da je veoma zadovoljan i posetom Bahreinu, gde je srpska delegacija dočekana fantastično, a probao je, kaže, i kamilje meso, koje je odlično.\nVučić je ranije danas bio u pustinji, to mu je, dodao je, bio prvi put da se nađe na jednom takvom mestu, a princ prestolonaslednik je bio divan domaćin.\nU sred te pustinje, ispričao je, na stolu je bilo kamilje meso, jagnjeće svuda okolo i razni arapski specijaliteti.\nDoneli su i doveli da nam pokažu sve najbolje što imaju.\n“Kamilje meso je odlično, ja jedem meso, nisam ni vegan ni vegetarijanac, divno je bilo sve što smo probali je bilo odlično… Više smo jeli kamilje meso…”, kazao je predsednik.\nOstaje, dodao je, da za mesec dana Srbija uzvrati gostoprimstvo domaćinima.\nMožda, kako je rekao, nećemo biti u mogućnosti da nabavimo kamilje meso, ali možemo da pronađemo dobra mesta za ulaganja.\n“Možemo da im ponudimo naše gostoprimstvo i dobre ideje za biznis”, rekako je Vučić na kraju posete Bahreinu.\nVučić je, inače, u Bahrein doputovao iz Ujedinjenih Arapskih Emirata.\nPredsednik Srbije Aleskandar Vučić rekao je večeras da je zanimljiva nedelja pred nama, jer će se videti da jedan multimilioner koji je novac uzeo od naroda ima račune ne samo na Mauricijusu i u Švajcarskoj, već i još ponegde.\n“Jedan od tajkuna kaže da ima u Švajcarskoj, a nema na Mauricijusu, zato sam rekao biće zanimljiva nedelja. Ima na Mauricijusu, opljačkali novac od naroda, vode pod firmama, a korisnici su više njih iz familije”, istakao je Vučić.\nOn je reagujući na izjave njegovih političkih protivnika o tome kako nemaju račune u inostranstvu, rekako ne pominjući njihova imena da i” žena što je najvise stranaka promenila radi, kako kaže kod multimilionera u firmi i prima ogromnu platu, kao i da pola botova koji kritkuju vlast rade u firmi tog tajkuna.\n“A on sve te pare donosi sa Mauricijusa, Švajcarske, a uzeo od naroda. Kako čujem ima još ponegde, biće zanimljiva nedelja”, rekao je večeras Vučić.\nPovodom optužbi da on (Vučić) pravi hiperprodukciju skandala da bi zatrpao optuznicu za Jovanjicu, Vučić je ponovio da će odgovarati na poligrafu za sve što žele da ga pitaju o Jovanjici, ali da on i dalje nema račun ni u Švajcarskoj ni na Mauricijusu.\n“Spreman sam na pitanja svih njih i partija da odgovorim, da spreme 50 pitanja za Jovanjicu, dovedu poligrafistu, donesu masinu, gde god hoce, pozvaću 30 televizija”, kazao je Vučić dodajući da on neće donositi medicinsku dokumentaicju kao izgovor.\nKaže da hiljadu puta ponavljaju istu laž i da nema vremena da odgovori na sve, ali kada kaže da će odgovoriti za Jovanjicu onda kod njih nastaju šok i nervoza i to zbog Švajcarske i Mauricijusa.\nUpitan da prokomentariše izjave političkih oponenata da će slobodni izbori biti do kraja godine i da će vlast otići u istoriju, Vučić kaze da nije siguran da će izbori biti do kraja godine, a da su naši izbori uvek slobodni.\nOn dodaje da nije siguran ni da će jedan tajkunski deo opozicije ni da učestvuje na izborima jer zna da neće dobiti ni tri odsto i onda unapred to govore misleći da će nesto da urade na ulici.\n“To su sve multimilioneri i zaposleni u toj multikompaniji”, kazao je.\nOn je dodao da je za Srbiju bitno da se do marta, aprila uradi sve kako bi se realizovao plan 2025 i kako bi ekonomija rasla i završavali se infrastrukturni projekti.\n“A ko će da pobedi na izborima, moguće neko drugi, velika je konkurencija”, primećuje Vučić.\n“O pripremi kampanje razgovaraće naši predstavnici sa onima koji ne žele prisustvo stranaca. Tu će biti i snaznije i vise stranaka od onih koji zele da im stranci određuju. Imate one slobodarski orjentisane koji žele da vide nezavisnu zemlju i one koji žele da vide.., a to bolje da prećutim”, zaključio je Vučić.\nMinistar Vulin: Predložiću ministarki pravde da povede raspravu o mogućoj promeni definicije nužne odbrane\nSANDRA BOŽIĆ: Đilas poručuje, Marinika crta, a kriminalci izvršavaju!


„Kao i svake godine, 29. augusta obilježavamo sjećanje na Kulina bana, na nastanak Povelje Kulina bana koja dokazuje dugogodišnju državotvornost Bosne i Hercegovine. To radimo ovaj put zajedno sa BZK ‘Preporod’ te se održava izložba radova sa likovne kolonije ‘Stara Bosna’, a tom prilikom izdan je i katalog radova. Drago mi je što je ovaj dan i kanton prepoznao, te se obilježava kao Dan Zeničko-dobojskog kantona, te svim građanima čestitam ovaj dan.\nSvake godine napravimo pomak, inovaciju, i ove godine smo napravili jedan suvenir, to je replika Povelje Kulina bana urađena u svili, praktično identične veličine kao i original i nadam se da će se taj suvenir naći na brojnim zidovima firmi, stanova, ali i škola. Svaki put imamo inicijative, kao inicijativa da se ovaj park zove Park Kulina bana, po našoj inicijativi bulevar ima ime Kulina bana te smo poslali inicijativu da jedan od tunela na zaobilaznici oko Zenice dobije ime Kulin ban“, rekao je Mišanović.\nOn je naglasio da je Povelja Kulina bana izuzetno bitan dokument, ali da se nažalost niti jedan od tri primjerka ove Povelje ne nalazi u Bosni i Hercegovini.\nPrevious Zastava iz Mohačke bitke gotovo pet stoljeća čuva se u Tešnju\nNext Anto Nobilo: Hrvatska će biti proglašena krivom za agresiju na Bosnu i Hercegovinu, 'HB' je bila paradržava


U srpskom Bošu nove investicije i radna mesta › Made-in-Germany.rs\nSrpska filijala nemačke grupacije „Boš“ investiraće do kraja ove godine još deset miliona eura i zaposliti još oko 500 novih radnika, pa će se ukupan broj zaposlenih u kompaniji „Boš Srbija“ povećati na 1.300.\n– Srbija je dobra lokacija za razvoj proizvodnje namenjene evropskim kupcima. Dobro je logistički pozicionirana, sa razvijenom infrastrukturom i dostupnom kvalifikovanom radnom snagom koja je pokazala da može kompetentno da razvija projekte i kvalitetno obavlja radne zadatke na visoko profesionalnom nivou. Pored toga, Srbija je i jedna od zemalja centralne i istočne Evrope koja je atraktivna i sa strane troškova – ocenjuje generalna direktorka Boša Jovanka Jovanović u intervjuu za „Biznis magazin“.\nOna je podsetila da je kompanija Boš od dvadesetak zaposlenih pre sedam godina, stigla do 800 zaposlenih u 2015, a da je još veći rast zapošljavanja počeo 2009. nakon osnivanja prvog Centra kompetencije, Odeljenje Automotive Aftermarket Marketing, koji danas ima više od 100 saradnika, većinom inženjera.\n– Boš je do sada investirao u Srbiji 35 miliona eura, a po zakonu iz 2011. nije mogao da koristi subvencije za novozaposlene radnike, jer su pravo na to imali samo investitori koji ulažu više od 50 miliona eura i zapošljavaju preko 300 radnika. Ovu godinu planiramo da završimo sa 1.300 saradnika na obe lokacije, u centrali na Novom Beogradu i u proizvodnom pogonu u Pećincima. U proširenje proizvodnog pogona, pre svega u opremu, planiramo da uložimo oko 10 miliona eura – objašnjava Jovanovićeva.\nDirektorka Boša pohvalila se i uspesima u uvođenju sistema dualnog obrazovanja za poziciju „industrijski mehaničar“ u Srednjoj tehničkoj školi u Pećincima, u čemu su bili među prvim kompanijama u Srbiji.\n– Izuzetno smo zadovoljni rezultatima, zbog čega je prva generacija srednjoškolaca po završetku ovog programa u Bošu dobila stalan posao, a nove generacije su već selektovane za narednu školsku godinu. Kompanija nema problem sa pronalaženjem kvalifikovanih kadrova – kaže Jovanovićeva i ističe da većinu menadžera u kompaniji čini srpski kadar.\n“Falke” u Leskovcu najavljuje nove investicije\nOd MiG na 21/06/2016 / Finansije, Industrija, Investicije, Proizvodnja, Tehnologija, Tržište rada, Zanatstvo / Ostavite komentar\nNemci dobro plaćaju za srpske pečurke


RS: Poziv studentima i učenicima na razgovor sa ministrom – STUDOMAT.ba\nLjetna škola u Ljubljani\nKolumna: GRAS-ovom bezobrazluku očito nikada kraja!\nRS: Poziv studentima i učenicima na razgovor sa ministrom\nMinistar prosvjete i kulture RS Goran Mutabdžija pozvao je na razgovor učenike osnovnih i srednjih škola i studente visokoškolskih ustanova u Republici Srpskoj.\nUčenici i studenti koji žele da razgovaraju sa ministrom treba da napišu pismo u kojem će predložiti teme za razgovor i pošalju ga na adresu Ministarstva prosvjete i kulture RS (Trg Republike Srpske 1, 78000 Banja Luka).\nKako prenosi portal banjaluka.com, ministar će svake sedmice odabrati po jedno pismo učenika i studenta i pozvati na razgovor tog studenta i učenika.\n– Cilj ovakvih razgovora je otvorenost Ministarstva prosvjete i kulture za ideje učenika i studenata koje treba da doprinesu boljim rješenjima u obrazovanju, saopšteno je iz Ministarstva prosvjete i kulture RS.\nU saopštenju se dodaje da će akcija “Želim da razgovaram sa ministrom” omogućiti ministru da čuje glas mladih savjetnika, a učenicima i studentima da odluke Ministarstva prosvjete i kulture budu u njihovom najboljem interesu.


Odbornici iz stranke Olivera Ivanovića prelaze u SNS\n11. maj/svibanj, 2016.\nGrađansku inicijativu “SDP Olivera Ivanović”, napustilo je još sedam odbornika - tri iz opštine Severna Mitrovica i četiri iz Zvečana. Oni su prešli u Srpsku naprednu stranku, saopštio je Opštinski odbor SNS.\nU oktobru prošle godine, za 20 dana ovu stranku napustila su četiri odbornika.\nIz GI SDP saopšteno je da nisu zvanično obavešteni o tome da su pojedini odbornici ove inicijative prešli u SNS.\n„Mišljenja smo da valjda znaju da u skladu sa zakonom su dužni da obaveste i Skupštinu opštine Severna Mitrovica, a takođe su dužni da po statutu GI SDP isti svoje mandate vrate onom političkom subjektu na osnovu koje su ih i dobili, jer pre svega to je imoralni čin. S’ obzirom na činjenično stanje GI SDP Oliver Ivanović od njih to i očekuje“, navodi se u saopštenju.\nStranka Olivera Ivanovića je na nedavnim izborima podržala listu "Aleksandar Vučić - Srbija pobeđuje" .\nIvanovića je 21. januara osudilo Euleksovo sudsko veće na devet godina zatvora, zbog ratnih zločina počinjenih u Kosovskoj Mitrovici 14. aprila 1999. godine. Euleks je Ivanovića lišio slobode 27. januara 2014.godine.


Uskoro jeftiniji roming u regionu – RTV SUNCE Arandjelovac\nHome » Aranđelovac » Uskoro jeftiniji roming u regionu\nin Aranđelovac 19/02/2019\nDržavna sekretarka u Ministarstvu trgovine, turizma i telekomunikacija Tatjana Matić najavila je da je dogovoreno da regionalni sporazum o romingu zemalja zapadnog Balkana bude potpisan u aprilu u Beogradu, na drugom Digitalnom samitu zapadnog Balkana.\nTatjana Matić je, kako se navodi u saopštenju Ministarstva, rekla da je potpisivanje regionalnog sporazuma dogovoreno na ministarskom radnom ručku u Skoplju.\nMatićeva je podsetila da je tekst Nacrta sporazuma o smanjenju cena usluga rominga u javnim mobilnim komunikacionim mrežama u regionu zapadnog Balkana usaglašen i da definiše, između ostalog, regulisanje maloprodajnih i veleprodajnih cena.\nNa skupu u Skoplju, pored srpske delegacije i predstavnika zemlje domaćina, učestvovali su predstavnici BiH, Crne Gore, Albanije i Grčke, kao i generalna sekretarka Saveta za regionalnu saradnju Majlinda Bregu i evropska komesarka za digitalnu ekonomiju i društvo Marija Gabrijel.\nMarija Gabrijel je rekla da očekuje da će regionalni sporazum o romingu biti potpisan na Digitalnom samitu zapadnog Balkana 4. i 5. aprila u Beogradu, ističući posvećenost Evropske komisije regionalnom povezivanju i podršci evropskim integracijama.\nTeme sastanka bile su osim novog regionalnog sporazuma o romingu, takođe i regionalni razvoj i istraživanje klauda, uključujući elektronske potpise, kao i saradnja u oblasti sajber bezbednosti.\nNajavljeno je osnivanje regionalnih trening centara za informacionu bezbednost, uzimajući u obzir kapacitete zemalja u regionu.\nMinistar informacionog društva i administracije Severne Makedonije Damjan Mančevski izrazio je mogućnost potpisivanja i Sporazuma o uzajamnom priznavanju kvalifikovanih usluga od poverenja između Srbije i Makedonije na Samitu u Beogradu.\nSporazumom je predviđeno da kvalifikovane usluge od poverenja imaju jednako pravno dejstvo u zemljama potpisnicama, čime se omogućava olakšano, sigurnije i masovnije elektronsko poslovanje između tih zemalja, navedeno je u saopštenju.\nPrethodna: Šira lista oboljenja koja vode direktno u penziju\nSledeća: Počelo prijavljivanje popisivača za probni popis


Sudska Praksa online | PRESUDE I REŠENJA VKS - KRIVIČNA MATERIJA - KZZ - Odlučivanje o zahtevu za zaštitu zakonitosti u krivičnom predmetu zbog krivičnog dela - davanje mita. Odbijanje zahteva kao neosnovanog.\nOdlučivanje o zahtevu za zaštitu zakonitosti u krivičnom predmetu zbog krivičnog dela - davanje mita. Odbijanje zahteva kao neosnovanog.\nVrhovni kasacioni sud, u veću sastavljenom od sudija: Gorana Čavline, predsednika veća, Nevenke Važić, Ljubice Knežević-Tomašev, Veska Krstajića i Mirjane Ivić, članova veća, sa savetnikom Vrhovnog kasacionog suda Draganom Vuksanović, kao zapisničarem,


Partijama ove godine isplaćeno preko tri miliona eura – Volim Podgoricu\nHome / NOVOSTI / Društvo / Partijama ove godine isplaćeno preko tri miliona eura\nU prvih pola godine političkim partijama u Crnoj Gori isplaćeno je od čega 2.124.997,86 eura na državnom i 937.209,26€ eura na lokalnom nivou, što znači da im je ukupno isplaćeno 3.062.2017,08 eura. Finansijske obaveze prema političkim subjektima redovno izmiruju Ministarstvo finansija i 10 opština, saopšteno je iz Agencije za sprječavanje korupcije.\nU ASK-u ističu da kontrolišu finansiranje političkih partija u skladu sa Zakonom o finansiranju političkih subjekata i izbornih kampanja kojim su, između ostalog, propisani način raspodjele i obezbjeđivanja finansijskih sredstava za finansiranje redovnog rada političkih subjekata iz javnih izvora (budžeta Crne Gore i budžeta lokalnih samouprava).\nU skladu sa odredbama tog zakona, Ministarstvo finansija i organi lokalne uprave na mjesečnom nivou prenose političkim subjektima sredstva opredijeljena za finansiranje njihovog redovnog rada.\n“Ukupna planirana budžetska sredstva na državnom i lokalnom nivou namjenjena finansiranju redovnog rada političkih subjekata u 2018. iznose 6.351.313,09 eura, odnosno 3.175.655,38 eura za period od 1. januara do 30. juna. U taj iznos nijesu uračunata sredstva za finansiranje zaposlenih u poslaničkim klubovima i obezbjeđenje poslovnih prostorija za potrebe političkih subjekata, koja obezbjeđuju Skupština Crne Gore i skupštine opština, odnosno organ zadužen za poslove imovine. Od ukupno planiranih sredstava za prvu polovinu godine, političkim subjektima je isplaćeno 3.062.2017,08 eura, od čega 2.124.997,86 na državnom i 937.209,26 eura na lokalnom nivou”, ističu u ASK.\nPodsjećaju da je ASK u ranijem periodu od početka nejnog rada 2016. godine evidentirala veliki dug opština prema političkim subjektima na lokalnom nivou, koji je datirao iz prethodnih godina.\n“Od tada je dug je smanjen za 62,42 odsto, sa 1.168.465 eura na početku 2016. na 439.092,26 eura na 31. decembar 2017. Za prvih šet mjeseci 2018. je došlo do novog uvećanja duga, za 113.448,30 eura ili 25,83 odsto u odnosu na stanje 31. decembra 2017”, navode u ASK.\nObaveze prema političkim partijama redovno izmiruju Ministarstvo finansija i opštine Andrijevica, Bar, Kotor, Nikšić, Mojkovac, Petnjica, Podgorica (uključujući Golubovce i Tuzi), Plužine, Šavnik i Žabljak), a opštine Kolašin i Ulcinj su izmirile obaveze za prvu polovinu 2018, i dio duga iz prethodnih godina. Sporiju dinamiku izmirivanja duga imaju opštine Gusinje, (u međuvremenu je izmirila sve obaveze za 2018), Rožaje, Berane, Cetinje i Herceg Novi, u kojima je i evidentiran najveći preostali iznos neizmirenog duga.\nCrnogorska vlast pred Vaskrs srušila kuću u kojoj se rodio srpski patrijarh Varnava Rosić! (VIDEO) -… https://t.co/sAgGCbtx5h55 minuta ago


Niška televizija » Otvorena NIS-ova laboratorija na PMF-u (VIDEO)\nOtvorena NIS-ova laboratorija na PMF-u (VIDEO)\nObjavljeno 08.07.2014. 13:44\nNa Prirodno-matematičkom fakultetu u Nišu otvorena je NIS-ova laboratorija znanja koja će studentima omogućiti vrhunske uslove za rad na projektima prirodnih nauka, a biće namenjena i talentovanim srednjoškolcima za pripreme pred regionalna takmičenja.\nAdaptacija ove laboratorije za fiziku, podržava Grad Niš, a deo je programa „Energije znanja“ u okviru koga je Naftna industrija potpisala sporazume o saradnji sa Univerzitetima u Nišu, Beogradu i Novom Sadu.\nBudući fizičari Bogdan i Novak Stanojević, Predrag Cvetković, Ivan Stošić i Jovana Todorović vežbaće na digitalnom osciloskopu, Hofmanovom aparatu, koristiti optičku klupu, kalorimetar i Kuntovu cev zahvaljujući novotvorenoj NIS-ovoj laboratoriji na Prirodno-matematičkom fakultetu u Nišu.\nOprema koju je donirala Naftna industrija Srbije omogući će srednjoškolcima i studentima da razvijaju svoje veštine u eksperimentalnoj fizici, što podržava i Grad Niš.\nDo sada je u razvoj prirodnih nauka u Srbiji NIS uložio oko 30.000 evra, a slične kabinete za ekperimente otvoriće se i na fakultetima u Novom Sadu i Beogradu.\nCentralna manifestacija povodom godišnjice početka Velikog rata – 28. jula (VIDEO)\nVrana – kućni ljubimac porodice Golubović (VIDEO)


Navedeno je ovo, između ostalog, u odluci predsjednice Republike Srpske Željke Cvijanović, koju je donijela na prijedlog Vlade Republike Srpske, a nakon pribavljenog mišljenja predsjednika Narodne skupštine Republike Srpske.\nPodsjećamo, Cvijanovićeva je na prijedlog Vlade Srpske donijela pet uredbi, među kojima se nalazi i Uredba sa zakonskom snagom o izmjenama i dopunama Zakona o zaštiti stanovništva od zaraznih bolesti.\nTom uredbom je propisano sprovođenja mjera zaštite u zajednici za pravna lica, preduzetnike i fizička lica, a koje se odnose na mjere dezinfekcije, obezbjeđivanja i korištenja lične zaštitne opreme, pridržavanja zaštitnih mjera fizičke distance i zabrane okupljanja u većim grupama, odnosno preduzimanja drugih vanrednih mjera na javnim i radnim mjestima čiji je cilj sprečavanje ili suzbijanje zaraznih bolesti.\nU skladu sa ovom uredbom sa zakonskom snagom, novčanom kaznom od 100 КM do 300 КM kazniće se fizičko lice ako ne poštuje vanredne mjere kojim je naloženo korištenje lične zaštitne opreme, pridržavanje zaštitnih mjera fizičke distance ili drugih vanrednih mjera na javnim i radnim mjestima čiji je cilj sprečavanje ili suzbijanje zaraznih bolesti.\nU skladu sa nadležnostima iz ove uredbe, propisane mjere kazne mogu izricati, osim nadležnih inspektora, i pripadnici Ministarstva unutrašnjih poslova kao i Кomunalna policija.\nIZVOR: Vebsajt Srpskainfo, Snježana Karić, 30.04.2020.


Pokret “Treći blok” podržava sankcije protiv Dodika – PRAVDA – ISTINA\nPokret “Treći blok” podržava sankcije protiv Dodika\nPovodom sankcija koje je administracija Sjedinjenih Američkih Država uvela Miloradu Dodiku, šefu režima koji vlada Republikom Srpskom, oglasio se i pokret “Treći blok”. Saopštenje koje su povodom toga uputili medijima prenosimo u cjelosti i bez korekcija.\nSaopštenje pokreta “Treći blok”\nPokret TREĆI BLOK daje punu podršku sankcijama koje su Sjedinjene Američke Države uvele lično Miloradu Dodiku.\nPodsjećamo javnost Republike Srpske da ove sankcije nisu uvedene Republici Srpskoj ili Srpskom narodu, već jednom čovjeku koji je više od jednu deceniju upravljao sudbinama Srba i drugih naroda u BiH, te ih svojom pogrešnom i nepopravljivo lošom politikom, prepunom kriminala, korupcije, bahatosti i lažnog srbovanja iz ličnog koristoljublja, doveo na rub prezaduženosti i velikog siromaštva.\nDodik je stavljen na američku “crnu listu”, sad je konačno došlo vrijeme da i on lično osjeti kako je to biti nepoželjan, ili finansijski slabiji, s obzirom da je Milorad Dodik u svojstvu premijera i predsjednika Republike Srpske godinama proganjao političke neistomišljenike, stavljajući ih na svoje “crne liste” ili “crne knjige”, čega smo bili svjedoci nakon proteklih poslijednjih lokalnih izbora.\nOno što je Milorad Dodik sad već davne 1999. godine učinio legalno izabranom predsjedniku Republike Srpske Nikoli Poplašenu, to mu se danas vraća kao bumerang! Evidentno je da je era Milorada Dodika konačno završena, i to po svim pretpostavkama, od svih političkih partija ili oganizacija u Republici Srpskoj jedino mi podržavamo i javno pozdravljamo. Ujedno ovo je svakako najveći dokaz posebnosti naše političke volje i otvorenog djelovanja u budućnosti.\nPobjeda protiv Dodikovih tajkuna\nPOTPUNO POBJESNIO – Dragan Mektić isprozivao Dodika i građane, svaki političar bi ih poželio\n18/03/2018 15/03/2018 admin\nPokret „TREĆI BLOK“ prvi je u Republici Srpskoj najavio prelazak na vaninstitucionalnu borbu protiv Dodikovog režima....\nDa stvarnost dopre u javnost : Slučaj Ivone Bajo. Ujaka nastradale djevojčice i BORCA PROTIV ORGANIZOVANOG...


Kako se zaštiti od virusa Zapadnog Nila - Društvo - Dnevni list Danas\nPočetna » Društvo » Kako se zaštiti od virusa Zapadnog Nila\nMera lične zaštite od uboda komaraca i njihovo uništavanje glavni su načini za smanjenje rizika od zaražavanja virusom Zapadnog Nila, saopštio je Institut za javno zdravlje Srbije „Dr Milan Jovanović Batut“.\n1Piše: Danas Online 03. avgusta 2018. 22.37\n„Batut“ je preporučio i mere lične prevencije virusa, poput upotrebe repelenata, nošenje komotne odeće dugih rukava i nogavica, izbegavanje boravka na otvorenom u vreme najintenzivnije aktivnosti komaraca, odnosno u sumrak i u zoru.\n„Najmanje jednom nedeljno treba isprazniti vodu iz saksija za cveće, posuda za hranu i vodu za kućne ljubimce, iz kanti, buradi i limenki. Uklonite odbačene gume i druge predmete koji mogu da prikupljaju vodu“, navodi se u saopštenju.\nBatut, komarci, virus Zapadnog nilaBeograd\n04. avgusta 2018. u 08.48\nNarod da seje čuva i uništava ih !\nA šta rade državna preduzeća ?\nJbg, nemaju sredstava !


Kosovski Albanci traže povratak na sever - Sputnjik Srbija\n14:08 23 April 2021\n16:06 02.11.2020 Preuzmite kraći link\nPoslanica DPK Valjdete Idrizi, koja je govorila u ime predlagača, rekla je da je „čvrsta strategija Srbije za depopulaciju Albanaca u poslednje vreme izraženija“.\nPrema njenim rečima, višespratnice koje se grade na severu nacrti su planova za „dovođenje što većeg broja Srba na ove lokalitete, za povećanje srpske dominacije“.\nŠef poslaničke grupe Samoopredeljenja Redžep Seljimi ocenio je da je sudbina severa Kosova i Metohije ostavljena u rukama Srpske liste.\nUsledio je poziv strankama da utvrde strategiju za povratak Albanaca na njihova imanja na severu.\nSaranda Bogujevci iz Samoopredeljenja rekla je da na severu postoji oko 500 imanja Albanaca koja su zauzeli Srbi.\n„Srbija nastavlja kolonizaciju izgradnjom 300 kuća u Sunčanoj dolini u kojima će živeti 1.500 Srba iz Srbije. U ovom naselju biće izgrađena crkva, dom zdravlja i drugi objekti“, rekla je Bogujevci.\nPrema njenim rečima, kosovske institucije „ne samo da su ignorisale, već su direktno doprinele proširenju paralelnih struktura i kontrole Srbije u ovim delovima“.\nPoslanik Pokreta samoopredeljenje, Arber Redžaj, verbalno je napao šefa poslaničke grupe Srpske liste Igora Simića, navodeći da su „Srbi otišli sa Kosova kako bi se sakrili zbog zločina koji su počinili“.\nSaranda Musljiu iz DSK upozorila je da je situacija na severu ozbiljna.\n„Na svima nama je da delujemo u okviru nadležnosti koje imamo“, rekla je Musljiju.\nAbeljard Tahiri iz DPK istakao je da „nakon proglašenja nezavisnosti, Kosovo na severu nije imalo svoje institucije, sve do 2011. godine“, dodajući da je u vreme vlade DPK tamo uspostavljena kontrola.\nTime Kadrijaj iz ABK rekla je da je situacija u Severnoj Mitrovici od posleratnog perioda uticala na Albance da se osećaju teško zbog nedostatka pristupa obrazovnim i medicinskim ustanovama.\nArbereše Krasnići iz NISMA takođe je zahtevala stvaranje uslova da se Albanci vrate na svoja imanja na severu.\nZbog nedostatka kvoruma Nacrt zakona o imovinskim pravima stranih državljana na Kosmetu nije stavljen na glasanje, prenosi Kosovo onlajn.\nSever Kosova, Kosovska Mitrovica, kosovski Albanci, Albanci, Kosovo i Metohija


Naučnici iznenađeni: Šta krije moćni američki supervulkan - Sputnjik Srbija\nNaučnici iznenađeni: Šta krije moćni američki supervulkan\n08:38 12.10.2017 Preuzmite kraći link\nJedan od najvećih svetskih supervulkana nalazi se ispod američkog nacionalnog parka Jeloustoun. Reč je o izuzetno moćnom vulkanu koji bi odjednom mogao da izbaci i do 1.000 kubnih kilometara kamenja i pepela, što bi bilo dovoljno da većinu SAD prekrije debelim slojem pepela, ali i gurne celu planetu u „vulkansku zimu“, piše „Njujork tajms“.\nPoslednja erupcija ovog supervulkana dogodila se pre 631.000 godina, a kad će biti sledeća, nemoguće je predvideti. Jeloustoun pritom nije i jedini podzemni supervulkan na Zemlji, a prema procenama naučnika, našu planetu svakih sto hiljada godina zatrese po jedna „supererupcija“.\nProbudio se vulkan Županovski\nKako bi barem otprilike mogli da procenimo kada je na redu nova erupcija supervulkana, koja bi nesumnjivo izazvala katastrofu, naučnici su počeli da proučavaju istoriju Jeloustouna. Ono što su saznali jeste da se sile koje pokreću ove retke, ali katastrofalne događaje, kreću znatno brže nego što se ranije smatralo.\nNaime, prema prvim dokazima, koji su nedavno predstavljeni na konferenciji vulkanologa, poslednja erupcija Jeloustouna bila je pokrenuta kad je nova magma ušla u sastav vulkana nekoliko decenija pre erupcije, prenosi „Jutarnji list“.\nS obzirom na to da su prethodne procene govorile da su između ulaska nove magme i erupcije protekli milenijumi, jasno je da se radi o dramatičnoj razlici.\nDo tog je zaključka došao tim sa Državnog univerziteta Arizone, među njima i postdiplomska studentica Hana Šamlo, čija je disertacija bila jedan od „motiva“ za istraživanje Jeloustouna.\n„Očekivali smo da se određeni procesi odvijaju hiljadama godina pre erupcije“, rekla je mentorka Šamloove, geolog Kristi Til.\nOvako kratak vremenski period između prvih aktivnosti unutar vulkana i erupcije su u geološkim razmerima tek treptaj oka. Zbog toga naučnici tek sada polako shvataju kakvi su uslovi izazvali supererupcije.\n„Šokantno je koliko malo je vremena potrebno da tihi vulkanski sastav dođe do ruba erupcije“ rekla je Šamloova, koja je naglasila da će naučnicima trebati još vremena da preciznije otkriju koliko vremena treba da prođe od prvih aktivnosti do erupcije.\nDa li erupcija „supervulkana“ Jeloustoun uskoro razara SAD? (video)\nS druge strane, doktorka Keri Kuper sa Univerziteta Kalifornija, koja nije učestvovala u istraživanju, naglašava da nije uverena da naučnici već danas mogu precizno da ukažu na događaj koji je započeo poslednju erupciju ovog vulkana.\n„Jedna je stvar ukazivati na postepeno stvaranje uslova za aktivnost vulkana, a druga je stvar govoriti o mobilizaciji 1.000 kubnih kilometara magme u jednoj deceniji“, smatra ona.\nSrećom, izgledi za erupciju Jeloustouna ili bilo kog drugog supervulkana na Zemlji trenutno se čine mali, ali kako bismo ih razumeli, nema sumnje da treba dobro istražiti svaki aspekt njihovih prošlih erupcija.\nKuperova tvrdi da će za nekoliko decenija naučnici biti u stanju da predvide čitav niz potencijalnih vulkanskih erupcija, uključujući i one najjače.


Nemačka kancelarka Angela Merkel izjavila u Prištini da očekuje od Srbije da za dobijanje kandidature uspostavi robnu razmenu s Kosovom i da ukine paralelne strukture.\n"U direktnim smo kontaktima sa Beogradom i Srbiji smo jasno rekli da treba da uspostavi razumnu robnu razmenu sa Kosovom, što trenutno nije slučaj, da se uspostavi kontrola prelaza i ukinu paralelne strukture", rekla je Merkelova posle sustreta sa kosovskim premijerom Hašimom Tačijem na prištinskom aerodromu.\nOna je dodala da u Prištini ne želi da govori o tome šta Srbija treba da učini, već da je kosovskom premijeru prenela šta Priština treba da uradi.\nNaime, Merkelova je Prištini poručila da mora delovati odgovorno u smislu mirnog rešavanja svih problema, kao i da je važno da prištinske vlasti sarađuju sa Euleksom i to ne samo na papiru.\nNa severu Kosova je potrebno, kako je dodala, da se pre svega uspostave "razumni oblici" odnosa, a kada je reč o dijalogu Beograda i Prištine, Merkelova je istakla da je potrebno primeniti dogovore i navela kao primer zajedničku carinsku kontrolu, u čijem sprovođenju i kosovska strana treba da da svoj doprinos.\n"Verujemo da demokratsko Kosovo predstavlja dobar doprinos miru u regionu, a budućnost celog regiona je u EU", ponovila je Merkelova i dodala da je sa Tačijem razgovarala kako se što brže može doći do tog cilja.\nNemačka kancelarka je podvukla da je važno da Kosovo postane transparentno i da uspostavi vladavinu prava.\nMerkelova je doputovala u Prištinu kako bi obišla nemačke vojnike u sastavu Kfora, koji, kako je rekla, daju bitan doprinos miru u regionu.\nTači je izjavio da je kosovska vlada već dosta učinila u procesu evropskih integracija i obećao da će Priština "ispuniti sve zadatke" koji se postave pred nju.\n"Kosovo je odlučno da zaključi istorijsko poglavlje konflikata. Budućnost je važan deo identiteta Kosova. Ne želimo dozvoliti da nas istorija drži kao taoce. Moramo biti deo EU i NATO", rekao je Tači, dodajući da trećina stanovništva Kosova već živi u EU.\nPrema njegovim rečima, Kosovo je u dijalogu sa svim susedima, pa tako i sa Srbijiom, a dijalog, kako je podvukao, je jedino rešenje za probleme, posebno u odnosima sa Srbijom.\nS tim u vezi je Tači rekao da se dogovori postignuti u dijalogu moraju poštovati i pozvao Beograd da to učini.\nNastavak rada na vladavini prava glavni je prioritet Prištine i u tome je važna saradnja sa svim državama u okruženju, izjavio je kosovski premijer i dodao da je Vlada u Prištini rešena da uključi građane severa Kosova u te procese, jer je to njegov ustavni zadatak, a oni su, kako je rekao, "naši građani".\nTači je istakao i da na severu ne postiji konflikt države i građana već zakona sa anarhijom.\nSa druge strane, kosovski premijer Hašim Tači kazao je da će Kosovo ispuniti sve obaveze koje ima pred sobom. On je naglasio posvećenost Kosova u “zatvaranju poglavlja istorije konflikata i otvarajnu poglavlja saradnje”.\n“Kosovo će biti posvećeno dijalogu sa svim susedima…Dijalog nije samo samo jedan od opcija, već je jedina opcija – komunikacija o pitanjima koja se moraju rešiti u odnosima Kosova i Srbije”, kazao je on.\nTači je takođe istakao da je važno da Srbije sprovede sporazume koji su postignuti u sklopu dijaloga Prištine i Beograda.\nOn je obećao da će Vlada Kosova sarađivati sa svim građanima na Kosovou u cilju izgradnje “multietničkog, demokratskog i evropskog Kosova”.\n“Želimo da obezbedimo sve afirmativne mogućnosti građanima na severu. Na severu ne postoji konflikt vlade i građana, već konflikt zakona i anarhije”, kazao je Tači.


STEFANOVIĆ: Vojsku Srbije Napuštaju Zbog Sve Bolje Privrede U Kojoj Su Plate Veće Od 500 Evra!\nOn je naveo da su u privredi zarade veće od trenutno prosečne vojničke plate koja iznosi 500 evra. Stefanović je za TV Prva podsetio da je u periodu od 2004. do 2012. godine Vojsku Srbije napustilo gotovo 20.000 ljudi, a da je 2008. godine prosečna plata bila 274 evra. On je rekao da je za prethodnih pet godina vojsku napustilo između 8.000 i 9.000 ljudi, ali da je primljeno između 7.000 i 8.000 ljudi.\n„I dalje imamo minus, ali je drastično manji nego ranije„, rekao je Stefanović. Ministar dodaje da osim povećanja plate vojnicima u sistemu postoji i značajan skok poboljšanja uslova. Kada je reč o takmičenju sa privredom, Stefanović kaže da nije realno da se u Vojsci da plata od 1.400 evra, ali ukazuje i na to da su danas plate sve bolje i da će nastaviti da se trudi da one i u narednom periodu budu povećane.\nU tom smislu, navodi da je u prethodnih nekoliko meseci u Vojsci povećana plata za 17 odsto, a da sada razgovara i o sledećem povećanju za koje se nada da bi moglo i da se ostvari do kraja ove godine. Kako kaže, on lično stalno traži povećanje plate, ali nije nerealan i svestan je da će do povećanja doći onog trenutka kada to bude bilo moguće. „Hoćemo da poboljšamo uslove, činimo to svakodnevno, hoćemo da vojnik bude vojnik, ne želim da oni budu skupljači lišća, da budu spremačice, već da najveći deo vremena provedu obavljajući svoj vojnički posao„, kazao je Stefanović.\nPrethodni tekstGENOCIDA NIJE BILO: Objavljen Grajfov izveštaj o Srebrenici na 1.036 strana!\nSledeći tekstVUČIĆ O FOTOGRAFIJAMA UNAKAŽENIH TELA: Tražiću da se objavi još stvari!


Hodorkovski u Kijevu podržao nove vođe - Dnevni list Danas\nPočetna » Društvo » Hodorkovski u Kijevu podržao nove vođe\nKremlj osudio „bezakonje“ u Ukrajini, Bžežinski tvrdi da je Moskva slaba\nHodorkovski u Kijevu podržao nove vođe\nPredsednici Sjedinjenih Država i Kine Barak Obama i Si Điping za „pragmatičnu saradnju“\nRusija osuđuje bezakonje u istočnoj Ukrajini, saopštilo je juče rusko Ministarstvo spoljnih poslova. U saopštenju se navodi da su maskirani ljudi prošle sedmice u Harkovu pucali i povredili mirne demonstrante.\n0Piše: S. D. 10. marta 2014. 17.43\nMinistarstvo je, takođe, optužilo Ukrajinu da nije posvećena slobodi medija, pošto je sedam ruskih novinara zadržano u pritvoru. Ruski predsednik Vladimir Putin i dalje insistira da ima pravo da zaštiti interese Rusije i etničke Ruse u Ukrajini.\nS druge strane, Kijev i Zapad optužuju Moskvu da koristi propagandu kako bi opravdala raspoređivanje svojih trupa na Krimu, kao i da potpiruje nemire u jugoistočnoj Ukrajini. U nedelju su desetine hiljada ljudi širom Ukrajine održali proruske i antiruske skupove. U Sevastopolju je pretučen ukrajinski aktivista. Proruske grupe su na Krim došle kako bi ojačale ruski uticaj pred referendum o secesiji tog ukrajinskog poluostrva zakazan za 16. mart.\nPredsednici SAD i Kine Barak Obama i Si Đinping saglasili su se da je potrebno pronaći mirno rešenje krize, u skladu sa međunarodnim zakonima, saopšteno je juče u Vašingtonu i Pekingu. Bela kuća je precizirala da je postignuta saglasnost o važnosti „jačanja pragmatične saradnje kako bi se odgovorilo na izazove u regionu i u svetu“. Si je ocenio da je situacija u Ukrajini složena i da je veoma važno da sve strane pokažu uzdržanost kako bi se izbegla eskalacija napetosti, javlja Međunarodni kineski radio.\nObama je naveo da je njegov prioritetni cilj da se obezbedi da Ukrajinci „budu u mogućnosti da sami odluče o sopstvenoj budućnosti bez stranog mešanja“, navodi se u saopštenju Bele kuće. Bivši savetnik Bele kuće za bezbednost Zbignjev Bžežinjski ocenio je da je lako razumeti zašto se Rusija oseća ugroženo ako se pogledaju promene u njenom susedstvu poslednjih decenija i da sadašnji agresivni potezi Moskve nisu potvrda njene snage, već slabosti i manjka samopouzdanja. „U izvesnoj meri, Rusija oseća ugroženost i iznutra“, kazao je Bžežinjski u intervjuu za Polska tajms.\nBivši oligarh Mihail Hodorkovski, doskora najpoznatiji ruski zatvorenik, ocenio je da Rusija agresivnim i proseparatističkim akcijama na Krimu upropašćuje dugotrajno prijateljstvo sa Ukrajinom. Hodorkovski je to rekao tokom jučerašnjeg predavanja studentima na kijevskom Institutu za više obrazovanje. On je podržao nove vođe Ukrajine.\nŠef češke diplomatije Lubomir Zaoralek upozorio je da međunarodna zajednica ne može da pristane na tezu da ako je dopušteno Kosovo, mora da se prihvati i Krim, zato što bi se svet pretvorio u džunglu u kojoj više ne bi važilo ništa iz međunarodnog prava. Zaoralek je u intervjuu za Lidove novini kazao da poređenje Kosova i Krima koje je upotrebio predsednik Češke Miloš Zeman nije sasvim precizno, „zato što Kosovo nije okupirala nikakva supersila, a na Krimu nije bilo nasilja“.\nJanukovič danas pred novinarima\nSvrgnuti ukrajinski predsednik Viktor Janukovič obratiće se javnosti danas u Rostovu na Donu, saopštio je jedan izvor iz njegovog okruženja, dodajući da će mesto i vreme naknadno biti precizirani. Janukovič je 28. februara, šest dana pošto je svrgnut, već imao jednu konferenciju za novinare u Rostovu na Donu. „Bio sam primoran da napustim Ukrajinu zato što su meni i mojim najbližima upućene pretnje smrću“, rekao je tada Janukovič.


NAJNOVIJA VEST: Koronavirus stigao u Srbiju - Bebac.com\nMuškarac iz Subotice se dobro oseća i nema nikakve tegobe\nU Republici Srbiji registrovan je prvi pacijent koji je oboleo od COVID-19, saopštio je ministar zdravlja dr Zlatibor Lončar na vanrednoj konferenciji za medije. Oboleo je muškarac, star 43 godine, koji je u stabilnom opštem stanju.\nKako je naveo ministar, čovek je boravio u Budimpešti kod sestre koja je imala simptome, a po povratku je i on osetio isto. Poneo se odgovorno, samoizolovao se, javio se lekaru... Njegovi uzorci su uzeti i obrađeni u laboratoriji Instituta „Torlak“, a rezultati od protekle noći pokazali su da je pozitivan na korona virus.\nOn se nalazi u izolaciji u bolnici u Subotici, a uzete su analize i svih osoba koje su bile u kontaktu sa njim. Biće do detalja ispitani i stavljeni pod nadzor, a eventualno i u karantin.\nEpidemiolog Predrag Kon kazao je da se lečenje sprovodi u izolaciji i da je bitno naglasiti svim zdravstvenim radnicima da se pripreme za rad u izolaciji. Ukazao je i da se u narednom periodu mogu očekivati i drugi slučajevi na drugim mestima, naročito u glavnom gradu koji je najbroniji.\nUkoliko neko od vaših članova porodice ima navedene simptome, najbolje je da se javite lekaru u ranoj fazi bolesti. Ukoliko ste bili u kontaktu sa zaraženom osobom, doputovali ste iz države u kojoj je virus korona prisutan, sumnjate da imate koronavirus, najbolje je da:\npozovete SOS broj telefona 064/8945-235 (za sve koji sumnjaju da su oboleli od koronavirusa);\npozovete Institut za javno zdravlje Srbije „Dr Milan Jovanović Batut“ (ul. Dr Subotića br. 5, 11000 Beograd; tel: 011/2684-566), ili\ninstitute odn. zavode za javno zdravlje na teritoriji na kojoj boravite — spisak pronađite OVDE >>\nSve informacije važne za roditelje o korona virusu možete pročitati u našem vodiču\nKoronavirus: Vodič za roditelje >>


Foto: ddespot92 / Instagram\nUroš Đurđević za sada vodi u trci za najboljeg strelca španske Segunde i deluje da nema nameru da lidersku poziciju bilo kome prepusti. Na listi strelaca, bivši napadač Rada i Partizana vodi sa 17 golova, ispred Raula de Tomasa iz Espanjola sa 15, a Umar Sadik, koji je takođe igrao u redovima crno-belih je treći sa 13 postignutih golova.\nNjegov Sporting iz Hihona je danas dočekao ekipu Espanjola u derbiju 27. kola Segunde, meč je završen rezultatom 1:1, a Đurđević je postigao svoj 17. gol u sezoni.\nSjajan dan za srpske fudbalere upotpunio je i fudbaler Al Itihada Aleksandar Prijović koji je u pobedi svog tima nad domaćom Al Kadisijom od 4:1 postigao tri gola.\nSrpski napadač je prvo zatresao mrežu u 43. minutu kada je posle centaršuta sa leve strane savladao golmana iz teškog ugla, zatim u 70, a svoj het-trik je upotpunio u 82. minutu kada se najbolje snašao u protivničkom petercu i uz malo sreće postigao još jedan pogodak.\nEkipa Rubina iz Kazana napravila je veliko iznenađenje pošto je u 20. kolu ruske Premijer lige savladao Spartak u Moskvi sa 2:0.\nPobednika je odlučio povremeni reprezentativac Srbije Đorđe Despotović koji je sa dva svoja gola i skrojio veliku pobedu svog tima.


Intervju - Pravni fakultet u BeograduAleksandra Simić student Pravnog fakulteta u Beogradu\nIntervju - Pravni fakultet u Beogradu\nAleksandra Simić student Pravnog fakulteta u Beogradu\nAleksandra Simić , student Pravnog fakulteta u Beogradu\nPre svega moram da naglasim da sam ja poslednja generacija studenata po starom programu tj. koju nije obuhvatio bolonjski proces i da mogu primetim da su se uslovi studiranja od kako sam upisala fakultet jako poboljsali. Na fakultetu sam bila svedok mnogih pozitivnih reformi od kako sam pocela da studiram od nove tehnicke opreme koja daje kvalitetu studiranja ( wireless, posebne studentske kompjuterske labaratorije, komjuterski pultovi gde mozete u svakom trenutku da se obavestite o predavanjima i vasim ispitima), zatim su reformom administracije ukinuti oni cuveni redovi na salterima koji su bili na losem glasu, sve procedure prijavljivanja ispita i drugih administrativnih postupaka je mnogo brza i transparentnija. Jedino sto necu docekati online prijavljivanje ispita mada je i to u planu. Kao sto rekoh sve prostorije na fakultetu su renovirane a posebno izdvajam dobro opremljenu sudnicu i konferencisku salu u kojoj je obezbedjena videolink veza putem koje su studenti na seminarima mogli da cuju neke od svetskih strucnjaka iz SAD i Evrope sto posebno stavlja Pravni fakultet u ravan sa najbolje opremljenim svetskim fakultetima. Moram da spomenem da je Pravni medju prvima izgradio rampe i lift za studente sa invaliditetom. Biblioteka je jako bogata strucnom literaturom, renovirana je i dostupna svim studentima BU, a radno vreme je produženo.\nNesto sto nije zakacilo moju generaciju a sto svakako pozdravljam je da svi studenti prve godine koji se finansiraju iz budzeta dobijaju besplatno knjige za prvu godinu.U tom pogledu izdavacka delatnost fakulteta je jako znacajna za sve studente kao buduce pravnike jer nudi literaturu koja je neophodna i po zavrsetku studija. Sto se tice naucnonastavnog kadara zaista moram reci da su mladje generacije buducih profesora (mahom proveli deo studija u inostranstvu) jako otvoreni i dostupni studentima, uvek spremni da pomognu, sluze se modernim metodima poducavanja te su u potpunosti osvezili fakultet mada moram da naglasim da strucnost starijih profesora ipak ne moze da se dovede u pitanje.\nFakultet organizuje mnoge seminare, strucne konferencije i letnje skole na kojima okuplja strucnjake iz raznih oblasti i prakse.\nSve prednosti fakulteta student tek pocinje da primecuje posle druge godine studiranja kao i na svakom fakultetu kada udje u tok i sistem funkcionisanja. Moram da naglasim da Uprava fakulteta ma koliko to drugima zvucalo sumnjivo je uvek otvorena za primedbe, pitanja i molbe studenata, a takodje uvek pomaze studente koji se nalaze u losoj finansiskoj situaciji.\nBolonja pokazuje dobre rezultate ali kao i na celom Univerzitetu implementacija moze i mora biti jos uspesnija sta ce biti pokazace vreme.\nPrakaticna nastava je aposluno neophodna posebo za pravnicku struku, ono sto vidim pozitivno jeste sto su potpisani protokoli saradnje sa Udruzenjem mladih pravnika, MUP-om koji spovode praksu u drugom i trecem opstinskom sudu sto je od velike vrednosti za polaganje procesnih ispita. Takodje mnogi predavaci koncipiraju svoja predavanja kroz simulacije sudjenja ili razmatranje slucajeva, a mnogi od njih organizuju posete raznim institucijama sudovima, kaznenim ustanovama i Predsednistvu.\nNa fakultetu se tokom godine i preko leta organizuju placene strucne prakse raznih renomiranih advokatskih kancelarija, a prakticno iskustvo u razlicitim oblastima studenti mogu steci i ucescem na nekoliko studentskih internacionalnih takmicenja.Nasi studenti do sada su se pokazali veoma uspesnim i staju rame uz rame sa studentima najrenomiranijih pravnih fakulteta na svetu.\nUprkos svim mogucnostima koje fakultet nudi smatram da prakse nikad nije dovoljno i kao savet novim generacijama predlazem da sami stvore sebi mogucnost da sticu prakticna iskustva jos tokom studija bilo individualno bilo kroz zajednicku inicijativu kojom bi uitcali na svet starijih kolega pravnika u tom pravcu da shvate da je prakticno iskustvo mladima veoma neophodno i da ce ako im pruze sansu samo naciniti boljim i konkurentnijim kadrom sutra.\nRad studentske sluzbe kao i usluga na salterima kao sto sam rekla je poboljsana, ja sam imala relativno pozitivna iskustva mada ne i svi studenti.Ono sto bih ja promenila jeste produzenje radnog vremena studentske sluzbe i to sto mnogi studenti u pocetku ne znaju da postoji studentska sluzba i gde se nalazi te bi trebalo da se studenti bolje obaveste o mogucnostima kome za sta treba da se obrate.\nOno sto cini glavnu razliku drzavnog Pravnog fakulteta i privatnog jeste pre svega broj studenata sto odmah menja odnos profesor-student.\nAko imate manji broj studenata naravno da ce predavac imati vise vremena i strpljenja za svakog ponaosob a posebno ako se zna da taj student to placa tad je motiv za bolji i usluzniji tretman prema njemu jos veci sto je sasvim logicno. Na drzavni fakultet se upise oko 2000 studenata na prvu godinu sto odmah ukazuje kakav je to haos, sto za same studenta da se izdvoje iz mase sa svojim pitanjima i potrebama,sto za profesore da budu strpljivi u granicama ljudske moci za sve nih. Usled svega ovoga desava se da na prvoj godini mnogi imaju ruzna iskustva sa profesorima mada su i studenti cesto dosta bezobrazni u sta sam se vise puta uverila.\nPosle te prve godine stvari se menjaju duplo se smanjuje broj studenta i tada se i odnos menja. Pitanje zasto se uopste upisuje toliki broj studenata koji na kraju ni ne zavrse studije ili dugo studiraju je vec politicke prirode i tice se ne samo fakulteta vec i Univerziteta a i same drzave i obrazovnog sistema.\nOsim predusretljivijeg odnosa profesora gde se on trudi da mu student polozi ispit zato sto je to i platio ne vidim neku veliku razliku imazdju fakulteta ni u pozitvinom ni u negaivnom smislu o samoj nastavi i uslovima na privatnim fakultetima ne mogu sa sigurnoscu da govorim jer jednostavno nemam informacije na osnovu sopstvenog iskustva.\nJedno sigurno podrzavam a to je konkurencija jer ona tera fakultete da se usavrsavaju i na taj nacin privlace student.


OBAVJEŠTENJE - ZAKUP POLJOPRIVREDNOG ZEMLJIŠTA\nPozivamo sve zainteresovane, za zakup poljoprivrednog zemljišta, koji se bave poljoprivrednom proizvodnjom i koji ispunjavaju uslove propisane „Pravilnikom o postupku davanja u zakup poljoprivrednog zemljišta u svojini Republike Srpske“ da se prijave nadležnom Odjeljenju za privredu i društvene djelatnosti opštine Vukosavlje, u roku od 30 dana od dana postavljanja ove obavijesti.\nRealizacija Programa ,,Priprema i odgovor na katastrofe“\nCivilna zaštita opštine Vukosavlje u saradnji sa OO Crveni krst Republike Srpske, Vukosavlje i JU Osnovna škola ,,Aleksa Šantić“ Vukosavlje održala je 13.10.2021. godine manju pokaznu vježbu učenicima sedmog razreda u okviru realizacije Programa ,,Priprema i odgovor na katastrofe“. Predavanje je održano u cilju obilježavanja 13. oktobra Međunarodnog dana smanjenja rizika od katastrofa, a sve to u skladu sa epidemiološkom situacijom. Učenici su imali priliku da se upoznaju sa teorijskim znanjima o postupanju nadležnih organizacija u sistemu zaštite i spašavanja od prirodnih katastrofa kao i sa praktičnim znanjima sa posebnim akcentom na pružanje prve pomoći kao i djelovanjem pripadnika civilne zaštite u slučaju požara, poplava i zemljotresa.\nJAVNI KONKURS - DODJELA STIPENDIJA\nRaspisuje se javni konkurs za dodjelu šest stipendija redovnim studentima prvog ciklusa studija visokoškolskih ustanova u Replublici Srpskoj, Federaciji BiH i inostranstvu.


Na konferenciji ‘Održivi turizam’ 80 kompanija iz BiH i Slovenije – FENA-BIZ\nHome Turizam Na konferenciji ‘Održivi turizam’ 80 kompanija iz BiH i Slovenije\nSARAJEVO, 17. septembra (FENA) – Predstavnici oko 80 kompanija iz turističkog sektora iz Bosne i Hercegovine i Slovenije učestvovat će na međunarodnoj konferenciji “Održivi turizam” koja će 25. i 26. septembra biti održana u Sarajevu.\nNa pres-konferenciji koja je održana danas u Vanjskotrgovinskoj komori BiH u Sarajevu najavljeno je da je cilj pomenute konferencije jačanje veza dviju zemalja u oblasti turizma, umrežavanje turističkog sektora i javnih institucija, te potraga za novim poslovnim mogućnostima i saradnjom.\nAmbasadorica Slovenije u BiH Zorica Bukinac izjavila je da su dvije zemlje u oktobru 2016. potpisale Memorandum o saradnji na području turizma, ali da u međuvremenu saradnja nije intenzivirana koliko je očekivano.\n– Mislim da je oragnizacija ove konferencije na Svjetski dan turizma najbolji način za obilježavanje tog dana i jačanje saradnje dviju zemalja u oblasti turizma – rekla je Bukinac.\nPotpredsjednik VTKBiH Vjekoslav Vuković naveo je da se turistički sektor u Bosni i Hercegovini i Sloveniji razvija velikom brzinom, zbog čega postoji opravdana potreba za ovakvom konferencijom.\n– Na njoj će biti govora o inovacijama, gastro turizmu, iskorištavanju dodatnih potencijala a posebno o prenosu znanja i iskustava susjednih zemalja – istakao je Vuković.\nOsim predstavnika kompanija, na konferenciji će učestvovati i predstavnici institucija dviju zemalja, privrednih komora, razvojnih agencija, turističkih organizacija, te univerziteta.\nIndustrijska proizvodnja i izvoz iz RS-a u padu, privrednici predlažu mjere


Investitori iz Norveške zainteresovani su za ulaganje u Distriktu\nSrijeda, 08/12/2021 16:22\n[SAOPŠTENJE] Predsjednik i potpredsjednik Skupštine Brčko distrikta BiH Siniša Milić i Ivo Filipović održali su u prostorijama Skupštine radni sastanak s ambasadorom Kraljevine Norveške u BiH Olavom Reinertsenom i njegovim saradnicima.\nMilić i Filipović upoznali su ambasadora o trenutnoj političkoj situaciji u Brčko distriktu, koja je ocijenjena stabilnom te da se intenzivno radi na unapređenju kvaliteta života u ovoj lokalnoj zajednici kroz stvaranje uslova za investicije, a sve s ciljem sprečavanja odliva stanovništva iz Distrikta.\nPredsjednik Milić istakao je da je stanje u Brčko distriktu najbolje u BiH, da se u saradnji sa supervizorom uradilo mnogo toga na poboljšanju zakonske legislative te da je, između ostalog, donesen novi Zakon o budžetu i Zakon o energiji, i da je najavljeno veliko investiranje od strane OSC grupacije u stvaranju slobodne industrijske zone.\n„Cilj lokalnih vlasti je da stvore uslove da što prije u potpunosti preuzmu odgovornost za političke i ekonomske procese u Brčkom uz tehničku podršku Misije EU u BiH“ istakao je Milić.\nAmbasador Norveške u BiH Olav Reinertsen rekao je da i Norveška traži način za zatvaranje OHR-a, ali da uslovi još nisu takvi da bi se to moglo učiniti.\nGovoreći o investiranju u BiH i Brčko distriktu, ambasador Reinertsen je rekao da su strani investitori spremni da ulažu tamo gdje su njihove investicije zaštićene i gdje je sigurna klima za investiranje, odnosno gdje je politička situacija stabilna.\nAmbasador Reinertsen je rekao da ima investitora iz Norveške koji su zainteresovani za ulaganje u Distriktu i to iz oblasti čiste i zelene energije, hidro i solarne energije, turizma, namještaja te najavio nastavak razgovora sa investitorima i rukovodstvom Skupštine i Vlade distrikta na proljeće sljedeće godine.\nPrethodni članakBrčko: Vlada odobrila preko milion KM za rad sportskih klubova\nSljedeći članakApelacioni sud smanjio kaznu Nikoli Lujiću, višestrukom povratniku u činjenju krivičnih djela


Kragujevac - Srpska narodna partija predala listu za izbore u Kragujevcu - Vesti iz Kragujevca i Šumadije - Pressek.rs\nSrpska narodna partija predala listu za izbore u Kragujevcu\nSrpska narodna partija Kragujevac koja na predstojećim lokalnim izborima nastupa u koalicija sa srpsko-ruskom partijom „Vukovi”, u ponedeljak uveče, Gradskoj izbornoj komisiji predala je listu sa 29 odborničkih kandidata.\nKandidat za gradonačelnika i nosilac zajedničke izborne liste koja nosi naziv „Sad ili nikad – Kragujevac bira” (Srpska narodna partija, Srpska desnica, Udruženje boraca „Šumadija“) je Ana Popović, predsednica Gradskog odbora SNP Kragujevac.\n- Zadovoljstvo mi je što sam na čelu jedne mlade nacionalne priče. Naši ciljevi su ostali isti – porodica na prvom mestu i zalaganje za otvorenu saradnju sa Ruskom Federacijom, što je na lokalnom nivou itekako moguće, jer postoji ogroman potencijal, poručila je Ana Popović.\nPrema njenim rečima, trudiće se da rešavaju realne i svakodnevne probleme Kragujevčana, a da je porodica na prvom mestu, jer je ona stub društva.\n- Zdrava porodica znači zdrava lokalna sredina i zdravo društvo a što se mene lično tiče mame su na prvom mestu, kazala je Ana Popović, posle predaje liste GIK Kragujevac.\nInače, ovu koaliciju svojim potpisima je podržao 871 građanin.\n· Utorak, 2. jun 2020. Proglašena jedanaesta izborna lista u Kragujevcu\n· Utorak, 2. jun 2020. Zastava oružje: Nastavak suđenja Marjanović vs Ilić


Naslovna Bački Petrovac Više sredstava za saobraćaj i infrastrukturu u Bačkom Petrovcu\n114. sednica Opštinskog veća Opštine Bački Petrovac održana je u četvrtak, 13.2.2020.\nNa dnevnom redu sednice našla su se tri predloga koja se tiču povećanja aproprijacije, korišćenja rezervi budžeta i donošenja Zaklјučka o dopuni Plana javnih nabavki direktnih korisnika za 2020. godinu.\nNa održanoj sednici doneto je Rešenje o povećanju aproprijacije, kojim se na osnovu Ugovora o prenosu sredstava po javnom konkursu za finansiranje i sufinansiranje projekta u oblasti saobraćajne infrastrukture, otvara izvor finansiranja putem transfera od drugih nivoa vlastia a pokreću se i različiti programi i projekti.\nNa osnovu pomenutog rešenja, finansiraće se projekat organizacije saobraćaja i saobraćajne infrastrukture, rehabilitacija kolovozniih konstrukcija u ulicama u Bačkom Petrovcu i povećaće se ekonomska klasifikacija zgrada i građevinskih objekata.\nProcenjena vrednost rehabilitacije kolovoznih konstrukcija u ulicama u Bačkom Petrovcu kao i u industrijskoj zoni, iznosi preko 53 miliona dinara bez pdv-a.\nPrethodni tekstNasa traži astronaute za put na Mesec – da li ste zainteresovani\nSledeći tekst„Za kvalitetan odnos mora biti i ljubavi i samoljubavi“


Opštinsko veće: Nova sistematizacija radnih mesta, pomoć za Dom zdravlja... - Bujanovačke\nPočetna NASLOVNA Opštinsko veće: Nova sistematizacija radnih mesta, pomoć za Dom zdravlja…\nOpštinsko veće: Nova sistematizacija radnih mesta, pomoć za Dom zdravlja…\nBujanovačke13. jan 2018.NASLOVNA, POLITIKA0\nPo rečima načelnika Fadila Alitija, izmene su urađene zbog racionalizacije koja je usklađena sa odlukom Vlade Republike Srbije, a u Opštinskoj upravi podrazumeva smanjenje devet radnih mesta\nBUJANOVAC, 12. januar 2018. – Opštinsko veće je, na prvoj ovogodišnjoj sednici u petak, izmenilo i dopunilo Pravilnik o unutrašnjoj organizaciji i stistematizaciji radnih mesta u Opštinskoj upravi Bujanovac.\nPo rečima načelnika Fadila Alitija, izmene su urađene zbog racionalizacije koja je usklađena sa odlukom Vlade Republike Srbije, a u Opštinskoj upravi podrazumeva smanjenje devet radnih mesta.\nVećnici su, na istoj sednici imenovali komisije za dodelu podsticajnih sredstava i vrednovanje projekata u šest oblasti u 2018. godini.\nReč je o poljoprivredi, lokalnom preduzetništvu, studentskim stipendijama, udruženjima građana, sportu i kulturi.\nOdlukom o budžetu SO Bujanovac za ovu godinu, za podsticajna sredstva u poljoprivredi opredeljeno je 20 miliona dinara, za razvoj lokalnog preduzetništva 15 miliona, za studentske stipendije 10 miliona, za projekte i programe u oblasti udruženja građana 3 miliona, za projekte i programe u sportu 9 miliona i za vredovanje projekata u oblasti kulture 2 miliona dinara.\nOpštinsko veće dalo je saglasnost na zahtev Doma zdravlja Bujanovac da se za tromesečno angažovanje radnika u ovoj ustanovi, iz budžeta izdvoji 18 miliona dinara.\nLokalna samouprava će iz svog voznog parka, bujanovačkom Domu zdravlja, ustupiti terensko vozilo „lada niva“ za poboljšanje uslova rada službe za kućnu negu.\nIz Opštinskog budžeta biće izdvojena i finansijska sredstva za četvoromesečno angažovanje dvoje radnika u predškolskim grupama bujanovačkog Vrtića „Naša radost“ u Kleniku i Srpskoj Kući.\nTakođe, donet je i zaključak o izdvajanju 367.000 dinara za ovogodišnji rad političkih stranaka koje imaju odbornike u Skupštini opštine Bujanovac.\nTAGopštinsko veće racionalizacija\nPrevious PostU Gumoplastici šiknula kisela voda Next PostOsuđenik iz Bujanovca sprečen da izvrši samoubistvo u niškom zatvoru


EPCG dobila preliminarnu finansijsku ponudu za vjetroelektranu Gvozd | Aktuelno\nPlanirana finansijska sredstva koristila bi se za nabavku glavne opreme\nElektroprivreda Crne Gore dobila je preliminarnu ponudu od Evropske banke za obnovu i razvoj (EBRD) finasiranja projekta izgradnje vjetroelektrane “Gvozd”. Projekat izgradnje VE „Gvozd“ je još jedan u nizu projekata koje će EPCG realizovati u partnerstvu sa EBRD, saopšteno je iz Elektroprivrede Crne Gore.\n“Dobijenom ponudom planirano je finansiranje projekta u potpunosti iz kreditnih sredstava uz povoljne komercijalne uslove prilagodjeni prirodi projekta. Iznos planiranih sredstava je do 82 miliona eura, a ponuda će biti predmet daljih analiza”, navode iz EPCG.\nPlanirana finansijska sredstva koristila bi se za nabavku glavne opreme. Tenderi za nabavku samih vjetroagregata, izvođenje građevinskih radova, priključenja na prenosnu mrežu i ostale infrastrukture, će biti sprovedeni u skladu sa pravilima EBRD-a.\nOčekivani početak izgradnje vjetroelektrane je u 2021. godini, dok je puštanje elektrane u probni rad predviđeno 18 mjeseci nakon početka radova. Planirana snaga VE “Gvozd” je 54,6 MW sa godišnjom prozvodnjom oko 150 GWh i snabdijevaće oko 25 hiljada domaćinstava.\n“Podsjećamo, da je Skupština akcionara EPCG donijela oduku o izgradnji vjetroelektrane Gvozd kao i odluku o potpisivanju ugovora o zajedničkom razvoju projekta. Donošenju odluke prethodila je izrada Studije potencijala vjetra i procjene energetske proizvodnje i Studije tržišta i poslovnog modela za VE “Gvozd” urađenih od strane renomirane njemačke kompanije Fihtner”, zaključili su iz Elektroprivrede.\nEKONOMIJA Aktuelno - 23.01.2021-19:36\nMinistar kapitalnih investicija u Skupštini Crne Gore, Mladen Bojanić, putem svog Twitter naloga saopštio je, da je Vlada CG zakazala sjednicu Skupštine akcionara EPCG za...\nVlada traži vanrednu sjednicu Skupštine akcionara EPCG\nEKONOMIJA Aktuelno - 14.01.2021-18:21\nVlada Crne Gore donijela je danas odluku kojom od Odbora direktora Elektroprivrede Crne Gore zahtijeva sazivanje vanredne Skupštine akcionara u što kraćem roku. Kako se navodi,...\nEPCG: U decembru potrošnja veća 20 odsto, prosječan račun iznosio 38,48 eura\nEKONOMIJA Aktuelno - 13.01.2021-14:04\nDomaćinstva su u decembru 2020. godine potrošila 124.084.498 kWh (kilovatsati) električne energije, što je 20 odsto više u odnosu na potrošnju ostvarenu u novembru...


DANAS SE ODRŽAVA 14. "NOĆ KNJIGE": POPUSTI ZA LJUBITELJE LEPE REČI - Magločistač\nPočetna Vesti DANAS SE ODRŽAVA 14. „NOĆ KNJIGE“: POPUSTI ZA LJUBITELJE LEPE REČI\nDANAS SE ODRŽAVA 14. „NOĆ KNJIGE“: POPUSTI ZA LJUBITELJE LEPE REČI\nČetrnaesta „Noć knjige“ održaće se danas, od 17 časova pa do ponoći, na 51 lokaciji u 26 gradova Srbije i regiona, među kojima je i Subotica.\nDirektorka knjižara „Delfi“ Vesna Mihailović najavila je najveću do sada „Noć knjige“, uz učešće većeg broja knjižara, biblioteka i izdavača nego ranije, podsetivši da su od decembra i prethodne manifestacije otvorene tri nove „Delfi“ knjižare u Subotici, Nišu i Beogradu.\nMihailović je na nedavnoj konferenciji za novinare rekla da će, pored „Laguninih“ izdanja, u „Noći knjige“ čitaocima biti ponuđeni i naslovi 50 izdavača sa popustom od 20 posto, a ko ne bude mogao da dođe u knjižaru, knjige može kupiti sa istim popustima i na sajtu „Delfi“ uz besplatnu isporuku za vrednost preko 2.000 dinara.\n„Laguna“ je za svoja izdanja obezbedila brojne pogodnosti – za kupovinu jedne knjige biće 25 posto popusta, za dve knjige 30, za tri knjige 35, a za četiri i više knjiga 40 posto popusta.\nPred čitaocima će se u „Noći knjige“ naći nova knjiga Svetislava Basare „Očaj od nane“ i „Bajka“ Dobrice Ćosića, Isidora Bjelica izlazi sa svojim novim naslovom „Spas 3“, a obožavaoce Lusidne Rajli očekuje knjiga „Sedam sestara“.\nRegionalni karakter manifestaciji daju Lagunini klubovi čitaoca u Banjaluci, Tuzli, Sarajevu, Podgorici i Nikšiću, a pokrovitelj je Eurobank.


Berlin hoće da zatvori OHR | Trebinje Danas\nBerlin hoće da zatvori OHR\n25.06.2021. u 10:10\nTri najvažnije frakcije u Bundestagu zatražile su juče od Vlade Njemačke da zajedno s međunarodnom zajednicom radi na brzom ispunjavanju agende 5+2 za uspješno zatvaranje OHR-a.\nKako stoji u dokumentu koji su ove tri frakcije podnijele za glasanje u Bundestagu, traži se da se na nivou EU obezbijedi uska koordinacija između evropskih institucija i OHR-a, kao i da se u budžetu za OHR obezbijedi dovoljno finansijskih sredstava za uspješno sprovođenje mandata Kristijana Šmita, novog visokog predstavnika, čije imenovanje su pozdravili.\n"Bundestag pozdravlja činjenicu da je kroz imenovanje njemačkog kandidata na poziciju visokog predstavnika BiH ponovo u pojačanom interesovanju međunarodne zajednice", naglašeno je u prijedlogu za glasanje.\nOsim toga, u dokumentu je osuđen genocid u Srebrenici, a kritika je usmjerena i na retoriku iz RS o odvajanju iz BiH i glorificiranju ljudi osuđenih za ratne zločine, kao i nacionalistička retorika.\nŠto se tiče zadatka koji će Šmit imati kao visoki predstavnik, naglašena je potreba ograničene ustavne reforme, kako bi svi građani BiH, a ne samo oni koji pripadaju konstitutivnim narodima, dobili pasivno biračko pravo, a naglašeno je da ispunjavanje 14 prioriteta Evropske komisije ostaje centralni politički cilj.\nU dokumentu je poseban pasus posvećen zadacima koje će Šmit sprovoditi kao visoki predstavnik, što je posebno važno imajući u vidu da se radi o dokumentu iza kojeg stoje stranke koje čine Vladu Njemačke, a kojima pripada i sam Šmit.\n"Potrebno je da impuls kroz novo postavljenje na poziciji visokog predstavnika bude iskorišten u kombinaciji međunarodnog angažmana i odgovornosti lokalnih aktera, kako bi se skretnice usmjerile ka evropskoj budućnosti", naglašeno je u ovom dokumentu. Ono što je takođe važno je da je naglašena važnost završavanja misije OHR-a, i to u uskoj koordinaciji s EU.\nNa istoj sjednici na kojoj se poslanicima u Bundestagu posljednji put na aktuelnom času obratila njemačka kancelarka Angela Merkel, koja je naglasila da je potrebno da zbog aktivnosti Rusije u istočnom susjedstvu i na zapadnom Balkanu, EU nađe primjeren odgovor na izazove koje je stvorila Rusija.\n"Ja sam mišljenja da moramo tražiti direktan kontakt s Rusijom i ruskim predsjednikom Vladimirom Putinom. Nije dovoljno da s ruskim predsjednikom razgovara samo američki predsjednik Džo Bajden, što ja pozdravljam. EU mora stvoriti vlastite formate za razgovor, jer inače nećemo moći riješiti konflikte koji postoje", rekla je Merkelova.\nPoslanicima se obratio i Šmit, koji je izrazio zadovoljstvo što će od 1. avgusta preuzeti poziciju visokog predstavnika u Sarajevu. On je izrazio zadovoljstvo što je Bajden na nedavnom samitu lidera EU u Briselu rekao da je dejtonski mir sveta obaveza za stabilnost u Evropi. On je pozdravio povratak SAD na međunarodnu scenu i dodao da će Evropljani dati doprinos, bilo na Baltiku ili Balkanu, ili bilo gdje drugdje u Evropi i u evropskom susjedstvu.\n"Zahvaljujem kancelarki i Vladi Njemačke za pojačan interes i inicijative prema zapadnom Balkanu", rekao je Šmit. Dodao je da je svjestan težine zadatka koji prihvata, ali da će u te svrhe koristiti pametne alate koji su mu stavljeni na raspolaganje kroz Dejtonski sporazum.\n"Želim dati odlučujući doprinos da u regionu ne izbiju nestabilnosti i zato su mi na raspolaganju izvršne ovlasti ove kancelarije, koja je i dalje potrebna", rekao je Šmit i dodao da je važna i politička prisutnost na ovoj poziciji, kako bi se na ovaj način zaštitio i teritorijalni integritet BiH, za koji je rekao da je kroz razne non pejpere proteklih mjeseci više puta dovođen u pitanje. Zločin u Srebrenici je nazvao monstruoznim genocidom, a spomenuo je da postoje i drugi zločini koji moraju ostati u kolektivnom sjećanju svih Evropljana kao upozorenje.\n"Ne samo zbog ovih užasnih iskustava, mi ne smijemo zaboraviti zapadni Balkan, taj ključni region Evrope, naš južni kampus raznolikosti. Naš pogled moramo usmjeriti ka tamo", rekao je Šmit.\nImajući u vidu da je samo dan ranije Entoni Blinken, američki državni sekretar, Njemačku nazvao najvećim partnerom i prijateljem na svijetu, potvrđuje se sve ono što su "Nezavisne novine" proteklih mjeseci pisale o uskoj koordinaciji SAD i Njemačke u vezi sa Šmitovim imenovanjem. Osim toga, potvrdilo se i da je Njemačka bila najveći zagovarač samita između Bajedna i Putina, kao i činjenica da će SAD, EU i Rusija, uprkos značajnim razlikama između Istoka i Zapada, više sarađivati na stabilnosti u Evropi, što će se pozitivno odraziti i na zapadni Balkan.


Dodik: BiH pred tihim umiranjem\nFoto: Srna | Dodik: BiH pred tihim umiranjem\nSrna 28.10.2021 15:57\nPALE - Srpski član Predsjedništva BiH Milord Dodik izjavio je danas da je BiH u stanju potpunog raspada, te da će se stvari završtiti tihim umiranjem BiH, a da će ostati Republika Srpska jer može da funkcioniše.\n"Šta nam fali? Da li smo nešto izgubili? Ne, samo više dobijamo. Dobijamo više samopouzdanja i to će se desiti da li ovaj ili neki sljedeći put. BiH će se urušiti i nestati, a ostaće samo ono što može da živi, a to je Republika Srpska! Od ostalog dijela ne znam šta može da ostane", rekao je Dodik novinarima na Palama.\nDodik je ponovio da rata neće biti, te istakao da ne može da vjeruje da oni koji prijete ratom ne mogu da vide da je BiH u stanju potpunog raspada.\nOn je rekao da dobro teku pripreme za sjednicu Narodne skupštine Republike Srpske narednog mjeseca na kojoj će biti raspravljano o vraćanju nadležnosti.\n"Dobro teku pripreme. Vidim da su se pojedini zagrijali i nešto prijete ratom", rekao je Dodik i ocijenio sasvim smiješnom ratnu strategiju predsjednika SDA Bakira Izetbegovića.\nOn ističe da je čuo za elaboraciju Izetbegovića, koji kaže da Dodik neće ući u Federaciju BiH, ali će kada uradi što planira "pobuniti naše ljude u Republici Srpskoj, a onda će intervenisati policija Srpske, a mi ćemo biti prinuđeni da uđemo".\nDodik ističe da ljudi imaju pravo da misle šta hoće, ali poručuje da se Izetbegović zanosi da negdje može da se uđe na teritoriju Republike Srpske.\n"U svakom slučaju, mislim da je glupo pričati na tu temu. Sve se zloupotrijebi, čak i moji podsmješljivi komentari na tu temu, koji se upotrijebe kao isključivi dokaz. To sam želio da opovrgnem", istakao je Dodik.


ZAVRŠENA DEVETA KAMPANJA DAN DUNAVA - Stakleno Zvono e-TV magazin\nPonosni smo na to što iz godine u godinu organizujemo ovaj značajan projekat sa našim dugogodišnjim partnerom, Coca-Cola Sistemom, ostvarujemo odlične rezultate i što se u njega uključuje veliki broj građana širom zemlje. Zajedničkim snagama doprinosimo zaštiti najvećeg vodenog sistema Evrope na čijem slivu leži 92 odsto teritorije naše zemlje. To nam daje podstrek da i dalje nastavimo da čuvamo Dunav, i sve druge reke, ali i da ukažemo na ličnu odgovornost svakoga od nas da racionalno upotrebljava vodene resurse, što su glavni ciljevi ove kampanje. Nadamo se da će ovaj projekat živeti dugo i da ćemo u narednim godinama nadmašivati postignute rezultate– rekao je Danilo Golubović, državni sekretar Ministarstva poljoprivrede, šumarstva i vodoprivrede\nKampanja Dan Dunava jedan je od naših najznačajnijih projekata kada je u pitanju zaštita životne sredine, a principi održivosti i društveno odgovornog poslovanja u srži su našeg poslovanja i svih proizvodnih procesa. Kada je u pitanju voda, trudimo se da kroz ovakve aktivnosti podignemo svest javnosti o značaju očuvanja voda i da poruke kampanje svake godine stignu do što većeg broja ljudi. Veoma nam je drago što podržavamo i pokretanje dugoročnih projekata kao što je početak oživljavanja Ade Huje, koja će u narednim godinama postati još jedna tačka okupljanja ljudi na Dunavu. S druge strane, pokazujemo odgovornost prema ovom neprocenjivom resursu kroz konstantno smanjenje upotrebe vode po litri proizvedenog pića, ali i adekvatnim tretiranjem otpadnih voda kojim podržavamo očuvanje rečne flore i faune- izjavio je Ramon Vajdinger.\nKampanja Dan Dunava zasniva se na programu „Partnerstvo za zeleni Dunav“, koji su ozvaničili Međunarodna komisija za zaštitu reke Dunav (ICPDR), Coca-Cola Hellenic i kompanija Coca-Cola. Ovo partnerstvo privatnog i javnog sektora inicirano je kako bi se unapredila zaštita najlepše evropske reke.\nTags: akcijaDunaveko vestiekologijakampanjamedjunarodniMinistarstvo poljoprivrede, trgovine, šumarstva i vodoprivredenagradeotpadne vodeProjekatrevitalizacijašumarstva i vodoprivredetrgovinevoda\nNext story Protokol o vodi i zdravlju prezentovan u Kragujevcu\nPrevious story Ekostar Pak zbrinjava i opasni ambalažni otpad


Jačanje turističke ponude Archives - EUIC Podgorica\nProject tag: Jačanje turističke ponude\nTranshumantno stočarstvo (transhumanca) je sezonsko kretanje stočara i njihove stoke u planinama u potrazi za boljim pašnjacima, kao i uspostavljanje privremenih naselja poznatih pod nazivom katuni. U katunima se živi u harmoniji sa prirodom, jer\nTurizam kulturnog nasljeđa pruža mogućnost ljudima da iskuse autentične aktivnosti, artefakte, hranu, odjeću i muziku. Turistima pruža nezaboravna, jedinstvena iskustva i ujedno ima pozitivan ekonomski uticaj na svako društvo. Ovaj projekat ima za cilj poboljšanje\nTurizam je jedan od glavnih pokretača ekonomskog razvoja i u Crnoj Gori i na Kosovu*. Ovaj projekat je usmjeren na njihove dvije planinske zone, koje su veoma atraktivne, ali se minimalno koriste za turizam na


Moje selo: Knjige za decu do 5 godina: SveZaKucu.rs Prodaja, Cena, Beograd, Srbija\nŠifra Proizvoda: 35951\nKarakteristike proizvoda: Moje selo\n10 str. + mapa\nkarton + 6 kartonskih figurica, pun kolor\nOpis proizvoda: Moje selo\nOvo je divan paket koji sadrži mnogo toga zanimljivog za mališane. Najpre, tu je slikovnica sa scenama iz života na selu (povrtnjak, kokošinjac, vožnja traktorom itd.) i sa zadacima koje treba rešiti uz pomoć velike mape sela. Uz mapu sela, koja se rasklapa, dobićete i šest kartonskih figurica s kojima dete može da se igra. Čitajte sliovnicu, pronađite zadate pojmove i igrajte se kartonskim figuricama!\nIzdiktirajte operateru šifru proizvoda - šifra ovog proizvoda je: 35951\nSifra 35951, kolicina (za 1 komad kucate 1, za 3 komada 3), Ime i prezime, Adresu isporuke, Poštanski broj, Grad, Kontakt telefon, e-mail adresu (e-mail adresa nije obavezna)\nPrimer: Sifra 35951, 2, Pavle Milosevic, Obalska 18, 11000, Beograd, 063123123, pavmi@szk.com


Trka kamiona - Beograd, Surčin 1992. | TRKE.rs\nTrka kamiona održana je u okviru Trke Šampiona u šampionatu Jugoslavije u automobilizmu. Trka, kao i samo takmičenje, održano je na pisti aerodoma u Surčinu sada aerodromu Nikola Tesla, 18 kilometara zapadno od Beograda.\nPrvo mesto osvojio je Jovan Borković sa svojim kamionom Iveco Turbostar od 480ks. Drugo mesto pripalo je Josipu Broćiću a treće Miroslavu Petroviću. Pobednik trke Jovan Borković otac je višestrukog šampiona Dušana Borkovića, koji je 1975. godine osvojio svoju prvu i jedinu titulu šampiona Jugoslavije u motociklizmu u kategoriji do 175cc.\nAuto trke • Kružne trke • Video\n[VIDEO] Dragan Gajić – izletanje na pravcu\nPogledajte Yamahu M1 izbliza


► Premijer Iraka na parlamentarnim izborima protiv svog prethodnika\nAbadi je pre mesec dana proglasio kraj rata protiv Islamske države koja je za Malikijevog mandata zaposela velike delove Iraka.\nPremijer Iraka je danas rekao da je formirao svoju "Alijansu za pobedu" koja će se kandidovati za izbore i dodao da će se boriti "protiv nejednakosti, korupcije", a zalagati se za jedinstvo Iraka.\nAbadijeva kandidatura predstavlja raskid bez presedana za stranku Dava kojoj pripadaju i Abadi i Maliki, opoziciju lideru Sadamu Huseinu svrgnutom 2003. godine tokom invazije koje su predvodile SAD.\nBivši premijer biće nosilac liste "Pravna država", koalicije za koju se taj šiitski političar zalagao i koja ga je dovela do pobede na poslednjim parlamentarnim izborima. Maliki je sklonjen s vlasti 2014. godine u jeku invazije džhadista u Iraku.\nIntervju Nebojša Zelenović: U Šapcu se na vlast dolazi izborima\nU ime tri opozicione lokalne samouprave i više od 400 odbornika iz drugih gradova i opština, gradonačelnik Šapca je izvestio Kongres lokalnih i regionalnih vlasti Saveta Evrope o pritiscima...\nPrevremenih izbora u Izraelu za sada nema\nKljučni koalicioni partner u Vladi Izraela, ministar obrazovanja Naftali Benet najavio je danas da neće podneti ostavku, čime su bar za sada odloženi prevremeni izbori.


Čović u Moskvi: Saradnja sa Rusijom se razvija | Starmo\nNaslovnica Politika Čović u Moskvi: Saradnja sa Rusijom se razvija\nČović u Moskvi: Saradnja sa Rusijom se razvija\nMoskva — Između Rusije i Bosne i Hercegovine postoji redovan politički dijalog od povjerenja, a trgovačka i ekonomska saradnja se razvija, izjavila je predsjednica Vijeća Federacije Federalne skupštine Ruske Federacije Valentina Matvinjenko tokom razgovora sa predsjedavajućim Doma naroda Parlamenta Bosne i Hercegovine Draganom Čovićem.\nMatvinjenko i Čović razgovarali su u ponedjeljak, 10. februara u Moskvi, a iz press službe Parlamenta BiH saopšteno je kako je Čović rekao da je “susret obostrano ocijenjen vrlo korisnim za unapređenje bilateralnih odnosa i parlamentarne saradnje, posebno na nivou gornjih domova”.\n“Rusija je zainteresovana za razvoj saradnje u više oblasti sa Bosnom i Hercegovinom, sa oba entiteta i tri konstitutivna naroda, Bošnjacima, Hrvatima i Srbima”, kazala je ruska zvaničnica, prenosi Radio Slobodna Evropa.\n“Sredinom prošle godine, ruska direktna strana ulaganja iznosila su 878 miliona američkih dolara”, navela je Matvinjenko.\nPrema statistici Centralne banke BiH, priliv direktnih stranih investicija u BiH 2018. godine je iznosio 783,4 miliona maraka, odnosno 2,3 odsto BDP-a. Brojka je približna onoj iz 2017. godine, a najviše investicija u 2018. stiglo je iz Rusije, tačnije, 140,2 miliona maraka, navodi RSE.


Američka banka JP Morgan naložila vraćanje u kancelarije u julu\nBeta 27. aprila 2021. 19:55\nAmerička banka Džej Pi Morgan Čejs (JP Morgan Chase) obavestila je danas svoje zaposlene u Americi da očekuju da se vrate na posao u prostorije banke, bar delimično, najkasnije do jula.\n„Pošto su SAD premašile cilj od više od 200 miliona vakcina protiv kovida-19 i sve više gradova i država ukida restrikcije mi ćemo otvoriti naše američke kancelarije za sve zaposlene u ponedeljak, 17. maja, uz granicu popunjenosti od 50 odsto“, navodi se u poruci upućenoj svim zaposlenim u zemlji.\nBanka je navela da očekuje da se do početka jula svi zaposleni koji žive u SAD vrate na rad u kancelarije prema redovnoj rotaciji, uvek u okviru 50 odsto popunjenosti.\nDodaje se da zaposleni treba da počnu da se dogovaraju o rasporedu rada sa svojim nadredjenim.\n„Mislimo iskreno da je rad zajedno i lično važan za našu kulturu, naše klijente, naše aktivnosti i naše timove“, navodi se u dopisu koji je sastavio upravni odbor banke, u koji je agencija Frans pres imala uvid.\nU vreme kada se program vakcinacije nastavlja u SAD brojne firme počinju da zamišljaju „život posle“, u poslovnim prostorijama.\nPoput Majkrosofta više velikih grupa su već predvidele da primene „hibridni“ sistem koji će omogućiti zaposlenima da kombinuju rad na daljinu i u poslovnim prostorijama.\nGeneralni direktor banke JPMorgan Čejs Džejmi Dajmon u godišnjem pismu akcionarima objavljenom 7. aprila govorio je o mogućnosti da neki zaposleni rade puno radno vreme od kuće, ali kako je dodao, uopšteno, veliki broj zaposlenih radiće puno radno vreme iz kancelarije.


Bečejski mozaik 19 mart 2021\nPreduzeće „Potisje“: Raspored odnošenja sekundarnih sirovina u aprilu\nKomunalno preduzeće „Potisje“ Bečej sekundarne sirovine u aprilu odnosi prema sledećem rasporedu: 12. i 26. aprila u Bačkom Petrovom Selu, 14. i 28. aprila u I Mesnoj zajednici u Bečeju, 15. i 29. aprila u II Mesnoj zajednici i 16. i 30. aprila u III Mesnoj zajednici u Bečeju.\nEpidemiološka situacija: U Bečeju ponovo oko 400 aktivnih slučajeva inficiranih\nU kovid ambulanti bečejskog Doma zdravlja 18. marta antigenskim testom testirano je 65 građana, a 29 rezultata (44,6 odsto) je bilo pozitivno na kovid-19.\nBečejski mozaik 18 mart 2021\nOd kraja prošle godine lokalna samouprava ima način kontrolisanja korišćenja službenih vozila, jer je Skupština opštine 30. decembra 2020. godine donela Pravilnik o uslovima, načinu korišćenja i održavanja službenih vozila opštine Bečej.\nVaspitne i obrazovne ustanove u opštini: Zaraženo 17 dece i 26 zaposlenih\nNiži razredi osnovnih škola verovatno od ponedeljka prelaze na onlajn nastavu, saopštila je premijerka Ana Brnabić u utorak. Danas do 14 sati nije saopšteno da li je „verovatno“ postalo i izvesno.\nKoronavirus u Bečeju: Svakodnevno se testira više od 50 ljudi\nU kovid ambulanti bečejskog Doma zdravlja 15, 16. i 17. marta antigenskim testom testirano je 191 osoba, a 77 rezultata je bilo pozitivno na kovid-19.\nBečejski mozaik 16 mart 2021\nBečej: Uhapšena zbog osnova sumnje da je ubila majku\nPripadnici Ministarstva unutrašnjih poslova u Novom Sadu intenzivnim operativnim radom rasvetlili su ubistvo pedesetosmogodišnje žene i uhapsili njenu ćerku D. M. (1998) iz Bečeja zbog postojanja osnova sumnje da je učinila ovo krivično delo.\nBečejski mozaik 15 mart 2021\nKoronavirus u Bečeju: Više od 400 aktivnih slučajeva, dato oko 7.500 doza vakcina\nU kovid ambulanti bečejskog Doma zdravlja 12, 13. i 14. marta antigenskim testom testirano je 158 građana, a 64 rezultata je bilo pozitivno na kovid-19.\nBečejski mozaik 12 mart 2021\nPoskupele komunalne takse: „Rast“ cena od 10 do 160 dinara\nPočetkom godine lokalna samouprava povećala je cene pojedinih komunalnih taksi.\nZvanični podaci o koronavirusu u Bečeju: Sve više zaraženih i hospitalizovanih\nU kovid ambulanti bečejskog Doma zdravlja 11. marta antigenskim testom testiran je 61 građanin, a 24 rezultata je bilo pozitivno na kovid-19.\nBečejski mozaik 11 mart 2021\nKoronavirus u Bečeju: Broj aktivnih slučajeva više od 300\nU kovid ambulanti bečejskog Doma zdravlja je od 8. do 10. marta uveče antigenskim testom testirano 233 građana, a 73 rezultata je bilo pozitivno na kovid-19.\nObala reke Tise u Bečeju: …A sve smo mogli mi…\nTri opštinska konkursa: Više od 14 miliona za nevladin sektor\nZvanični podaci o koronavirusu: U Bečeju 279 aktivnih slučajeva


Voćari u Republici Srpskoj ponovo upozoreni da zaštite zasade od mraza - Agro TV\nPočetna Vesti Voćari u Republici Srpskoj ponovo upozoreni da zaštite zasade od mraza\nVoćari u Republici Srpskoj ponovo upozoreni da zaštite zasade od mraza\nTokom ove sedmice očekuje se jak mraz, pa je voćarima savetovano da se na vreme pripreme, s obzirom na to da se većina voćnih zasada nalazi u fazi početka ili punog cvetanja, saopšteno je iz Ministarstva poljoprivrede, šumarstva i vodoprivrede Republike Srpske.\nU saopštenju se navodi da se, prema informacijama dobijenim od Republičkog hidrometeorološkog zavoda, najjači mraz očekuje u sredu ujutro, 1. aprila, kada će temperatura vazduha biti između minus jedan i minus četiri stepena Celzijusova.\n– Prema preporukama stručnjaka u zasadima koji nemaju antifrost-sisteme, niti frost bustere potrebno je zadimljavanje voćnjaka paljenjem bala slame, grana ili piljevine, a najbolje je paliti veći broj manjih vatri – pojašnjava se u saopštenju.\nKorisna je i primjena progerbalina ili promalina u dozi od 1,2-2,4 l/ha u kombinaciji sa preparatima na bazi amonokiselina (na primer, biopleks, drin i slično) 24 časa pre najavljenog mraza ili najkasnije pet časova posle mraza.\n– Ukoliko se tretman radi pre mraza, potrebno je povesti računa da se uradi u toplijem delu dana – navodi se u saopštenju.\nZa više saveta poljoprivrednici mogu da posete internet stranicu Savetodavna Srpske (pssrs.net) ili prate objave na društvenim mrežama Ministarstva i Savetodavne Srpske.


Tanjug 10. decembra 2018. 12:54\nBEOGRAD – Matematička gimnazija u Beogradu i novosadska Gimnazija „Jovan Jovanovic Zmaj“ trebalo bi da dobiju status ustanova od nacionalnog značaja za Srbiju, predviđeno je nacrtom izmena i dopuna Zakona o osnovama sistema obrazovanja i vaspitanja (ZOSOV).\nŠta će to značiti za učenike te dve škole i zaposlene još se tačno ne zna. U Gimnaziji „Jovan Jovanović Zmaj“ kažu da je to samo priznanje i podsticaj za dalji rad, ali da u finansijskom smislu neće biti više novca za njih u odnosu na druge škole.\n„Nije cilj da škola dobije neke povlastice, već je to priznanje i podsticaj za dalji rad“, naglasio je Stojković i podsetio da je ta škola dala 45 akademika, 14 vladika, tri mitropolita, dva poglavara SPC, i da je nacionalno blago.\n„Dolazimo u apsurdnu situaciju da matematiku đacima koji su osvajali zlatne i srebrne medalje na međunarodnim olimpijadama treba da predaje neko ko je tehnološki višak u nekoj srednjoj tehničkoj školi ili osnovnoj školi“, pojašnjava Ognjanović.\nMatematička gimnazija u Beogradu već ima status škole od posebnog interesa, koji imaju još četiri škole u Srbiji – Filološka gimnazija u Beogradu, Karlovačka gimnazija, Prva kragujevačka gimnazija i Škola za muzičke talente u Čupriji.\nStatus škole od posebnog interesa, tim obrazovnim ustanovama doneo je više novca, koji je uglavnom usmeren na troškove za razna takmičenja učenika (putni troškovi, smeštaj).\n„Sredstva koja dobijamo nisu dovoljna, tako da za međunarodna takmičenja imamo veliku pomoć domaćih kompanija i što je najvažnije bivših učenika koji pomažu koliko mogu“, kaže Ognjanović.


Vlada Republike Srpske odobrila je danas 512.155 KM za uplatu doprinosa za penzijsko i invalidsko osiguranje i osiguranje od nezaposlenosti za 788 radnika iz 23 preduzeća, koji su zbog stečaja preduzeća ostali bez zaposlenja.\nFondu PIO Republike Srpske raspoređuje se 507.739 KM, od čega 338.731 KM za uplatu doprinosa za penzijsko i invalidsko osiguranje za radnike “Novoteksa” iz Trebinja, a 169.007 KM za uplatu doprinosa za penzijsko i invalidsko osiguranje za 29 radnika iz 20 preduzeća koji su se prijavili na javni poziv Fonda PIO do 31. decembra, a koji uplatom ovih sredstava stiču uslove za starosnu penziju.\nZavodu za zapošljavanje Republike Srpske raspoređuje se 4.416 KM za uplatu doprinosa za osiguranje od nezaposlenosti za radnike Javnog preduzeća Republike Srpske za upravljanje i gazdovanje poslovnim prostorom sa potpunom odgovornošću u stečaju iz Banjaluke i “Unioninvest” iz Istočnog Sarajeva, a doprinos za penzijsko i invalidsko osiguranje će biti izmiren u narednom periodu.\nVlada Republike Srpske prihvatila je na današnjoj sednici informaciju o realizaciji Osnova programa socijalnog zbrinjavanja radnika za 2018. godinu.\nBudžetom za 2018. godinu za socijalno zbrinjavanje radnika koji su procesom stečaja, privatizacije i likvidacije preduzeća ostali bez zaposlenja planirano je 6.000.000 KM, saopšteno je iz Vlade Srpske.\nZa budžetsku 2018. godinu Vlada je donela tri odluke u okviru ovog programa, za izmirenje obaveza za neuplaćene doprinose u iznosu od 5.970.707 KM, a upotrebljena su za (potpuno i delimično) izmirenje doprinosa za 1.215 radnika iz 67 preduzeća.\n– Od 2004. do 2018. godine realizacijom Programa socijalnog zbrinjavanja radnika koji su procesom privatizacije, stečaja i likvidacije preduzeća ostali bez posla zbrinuto je ukupno 61.995 radnika iz 421 preduzeća. Za realizaciju ovog programa utrošeno je ukupno 188.384.588 KM – navodi se u saopštenju.\nVlada Republike Srpske usvojila je informaciju o potpisivanju memoranduma o saradnji u oblasti demografije i populacione politike između Ministarstva porodice, omladine i sporta Republike Srpske i kabineta ministra bez portfelja zaduženog za demografiju i populacionu politiku Srbije.\nSaradnja će se ogledati u radu na zajedničkim projektima koji bi obuhvatali proučavanje i analiziranje svih pojava demografskog razvoja i očekivane promene u doglednoj budućnosti na ovim prostorima, ali i posledice u drugim oblastima u kojima je prisutan populacioni faktor, te iznalaženju načina za rešavanje demografskih pitanja u Srpskoj i Srbiji.\n– Posebno će se razvijati saradnja vezana za proučavanje i praćenje demografskih kretanja i razvoja stanovništva koja bi obuhvatala aktivnosti na kompleksnom sagledavanju stanja, tendencija i problema razvoja stanovništva Republike Srpske i Srbije – dodaje se u saopštenju. Biće ostvarivana i saradnja i podrška u definisanju dokumenata, mjera i preporuka za vlade Republike Srpske i Srbije za unapređenje demografske politike.\nAktivnosti navedene u ovom memorandumu provodiće se i kroz zajedničko organizovanje ili povremeno učešće na naučnim i stručnim seminarima, okruglim stolovima i drugim programima edukativnog karaktera, te izradi strateških dokumenata i primjeni određenih mjera radi poboljšanja demografske slike u Republici Srpskoj i Srbiji.


Obradović: Nisam prekidao štrajk glađu, očekujem da SZS bude u aktivnom bojkotu - Glas Zaječara\nU Zaječaru danas pravi letnji dan: Sunčano i toplo\nStanje na putevima: vozače danas očekuju povoljni uslovi za vožnju\nPotvrđena 82 nova slučaja, preminule još dve osobe: U Zaječaru još…\nHome Politika Obradović: Nisam prekidao štrajk glađu, očekujem da SZS bude u aktivnom bojkotu\nLider Dveri Boško Obadović izjavio je da je jutros od 7.00 ponovo na stepenicama Skupštine Srbije, pošto je noć proveo u poslaničkoj kancelariji, kako je i ranije najavio, i da nastavlja štrajk gladju koji nije ni prekidao.\nOn je u izjavi za agenciju Beta odbacio tvrdnje Srpske napredne stranke da je u Skupštini uzimao hranu, podsetivši da nije moguće ništa uneti u zgradu a da to ne proveri služba obezbedjenja koja, po njegovim rečima, može da „posvedoči da je laž“ da je uneta hrana.\n„Teško je proceniti u ovom trenutku dokle će ovo trajati, sigurno je da se moram držati onog što sam rekao da sam ovde, da štrajkujem gladju dok me služi zdravlje i dok ne dodje do ispunjenja onog što sam tražio“, rekao je Obradović.\n„Posetili su me Željko Veselinović, Dragan Djilas, Borko Stefanović, koji su mi pružili podršku, a predsedavajući SZS Janko Veselinović je rekao da će danas doći“, rekao je Obradović.\nOn je naglasio da nije nikog pozivao da mu se ovde pridruži, pogotovo ne u štrajku gladju, ali poziva sve na aktivnu bojkot kampanju za odlaganje izbora, napominjući da svi imaju obavezu da jedinstveno nastupe.\nPrethodni tekstKon: Očekujemo da sledeće nedelje u Srbiji više ne bude umiranja od COVID-19\nU Zaječaru danas pravi letnji dan: Sunčano i toplo 11/05/2020\nStanje na putevima: vozače danas očekuju povoljni uslovi za vožnju 11/05/2020\nDnevni horoskop za ponedeljak 11. maj 11/05/2020